Vučić: Verujem da će Putin i Bajden naći zajednički jezik - 08.12.2021, Sputnik Srbija\nPredsednik Srbije Aleksandar Vučić izjavio je večeras da veruje da će, kako je rekao, naši ruski prijatelji i američki prijatelji naći zajednički jezik i način... 08.12.2021, Sputnik Srbija\nVučić je odgovarajući na pitanja novinara rekao da je mali da bi komentarisao razgovor ruskog predsednika Vladimira Putina i američkog predsednika Džozefa Bajdena, već da može samo da prati jer mu je to i posao."Dobijam izveštaje naših službi kako oni procenjuju te razgovore. Očigledno je da je Ukrajina bila u fokusu i mi verujemo da će velike sile i naši ruski prijatelji i naši američki prijatelji naći zajednički jezik i kako da rešavaju probleme", kazao je predsednik Srbije.Vučić: Od 1. januara u Srbiji novi gas po 270 dolaraPredsednik Srbije Aleksandar Vučić izjavio je da će Srbija od 1. januara imati novi gas po ceni od 270 dolara i dodao da se trenutno razgovara da, s obzirom da se ta cena odnosi na količine do dve milijarde na godišnjem nivou, ukoliko nam bude trebalo preko toga, cene ne budu mnogo visoke.Vučić je odgovarajući na pitanja novinara kazao da je juče imao sastanak sa Aleksejem Milerom, direktorom Gasproma i da da je taj razgovor protekao u prijateljskom tonu, a da se završio uz ocenu i reči ruskog predsednika Vladimira Putina - "Srbiju nećemo ostaviti bez gasa"."Ukoliko nam zbog hladnijih dana budu potrebne dodatne količine gasa, za šta su nam uvek ruski prijatelji pomagali, i bude trebalo da doplatimo i uzmemo veće količine da, verujem da to neće biti po basnoslovnim cenama i verujem da će nam po tom pitanju Aleksej Miler dodatno pomoći", kazao je Vučić.\nsrbija, politika, gas, vučić, srbija – politika\nPredsednik Srbije Aleksandar Vučić izjavio je večeras da veruje da će, kako je rekao, naši ruski prijatelji i američki prijatelji naći zajednički jezik i način kako da rešavaju probleme.\nVučić je odgovarajući na pitanja novinara rekao da je mali da bi komentarisao razgovor ruskog predsednika Vladimira Putina i američkog predsednika Džozefa Bajdena, već da može samo da prati jer mu je to i posao.\n"Dobijam izveštaje naših službi kako oni procenjuju te razgovore. Očigledno je da je Ukrajina bila u fokusu i mi verujemo da će velike sile i naši ruski prijatelji i naši američki prijatelji naći zajednički jezik i kako da rešavaju probleme", kazao je predsednik Srbije.\nVučić: Od 1. januara u Srbiji novi gas po 270 dolara\nPredsednik Srbije Aleksandar Vučić izjavio je da će Srbija od 1. januara imati novi gas po ceni od 270 dolara i dodao da se trenutno razgovara da, s obzirom da se ta cena odnosi na količine do dve milijarde na godišnjem nivou, ukoliko nam bude trebalo preko toga, cene ne budu mnogo visoke.\nVučić je odgovarajući na pitanja novinara kazao da je juče imao sastanak sa Aleksejem Milerom, direktorom Gasproma i da da je taj razgovor protekao u prijateljskom tonu, a da se završio uz ocenu i reči ruskog predsednika Vladimira Putina - "Srbiju nećemo ostaviti bez gasa".\n"Ukoliko nam zbog hladnijih dana budu potrebne dodatne količine gasa, za šta su nam uvek ruski prijatelji pomagali, i bude trebalo da doplatimo i uzmemo veće količine da, verujem da to neće biti po basnoslovnim cenama i verujem da će nam po tom pitanju Aleksej Miler dodatno pomoći", kazao je Vučić.


Završna konferencija projekta prekogranične saradnje Crne Gore i Bosne i Hercegovine „Tematske rute Hercegove zemlje“ održana je u Ljubuškom u Bosni i Hercegovini. Ispred Ministarstva održivog razvoja i turizma na konferenciji je govorio Zvonko Saveljić, rukovodilac Direkcije za posebne oblike turizma i turističku infrastrukturu.\nProjekat tematskih ruta finansiran je od strane EU u visini 85% sredstava, a kompletan projekat vrijedan je 466.000 eura, dok je vrijednost za Crnu Goru bila 197.000 eura od čega je Ministarstvo održivog razvoja i turizma obezbijedilo 16.000 eura.\nProjekat je sproveo Centar za inicijative iz oblasti održivog turizma (CSTI), a podržan je od strane Ministarstva održivog razvoja i turizma Crne Gore, Razvojne agencije Županije Zapadno-hercegovačke, Opštine Ljubuški i JU za razvoj turizma „Radmilja“ iz Bosne i Hercegovine.\nCilj projekta je predstavljanje tradicionalnih i kulturno-istorijskih atrakcija u Crnoj Gori i zapadnoj Hercegovini. U Crnoj Gori projekat obuhvata djelove teritorija sedam opština – Kotora, Herceg Novog, Nikšića, Šavnika, Plužina, Žabljaka i Pljevalja. Obilaskom rute koja je prikazana u brošurama i mapama pripremljenim za projekat, turisti će moći da posjete istorijske tvrđave, karavanske puteve, crkve, nekropole stećaka i vidikovce, kao i etno sela, restorane i seoska domaćinstva. Očekuje se da ovaj projekat doprinese sveukupnom razvoju područja u okviru rute, ali i regionalnom razvoju kroz plasman domaćih proizvoda i zapošljavanje.


Heineken® nagrađuje iz minuta u minut! | CityMagazine\nKako se ovogodišnja sezona UEFA Lige šampiona bliži kraju, neizvesnost ko će poneti titulu najboljeg evropskog kluba raste. Heineken®, kao jedan od glavnih pokrovitelja, spektakularnu završnicu učiniće zanimljivijom i svakog minuta tokom trajanja utakmica završne faze prestižnog takmičenja, ljubitelje vrhunskog fudbala i kvalitetnog piva obradovaće vrednim nagradama.\nNajkreativnije gledaoce Heineken® će odvesti u nesvakidašnju avanturu – na Ibicu i specijalno organizovano gledanje finalne utakmice najjačeg evropskog fudbalskog takmičenja.\nNaime, svaki punoletni kupac Heinekena® sa originalnim dizajnom Lige šampiona, u periodu od 1. aprila do 6. juna 2015. godine, moći će da učestvuje u nagradnom konkursu „Heineken® Champion The Match“. Na svakoj ambalaži limitirane edicije Heinekena®, ispod otvarača odnosno čepa, nalazi se jedinstveni kod koji omogućava da se na zvaničnoj internet stranici www.heineken.com/rs, nakon jednostavne registracije, ostavi maštovit odgovor na konkursno pitanje, i osvoji Heineken® premium poklon.\nPoznato je da Heineken® pomera granice dobrog provoda, a najoriginalniji odgovori odvešće i četvoro najsrećnijih na Ibicu, ostrvo koji garantuje vrhunski provod, i pružiti im priliku da dožive jedinstveno iskustvo gledanja finala Lige šampiona uz svoje omiljeno pivo, Heineken®. Originalnost u odgovaranju na pitanja o „najbitnijoj sporednoj stvari na svetu“ nagradiće legendarni fudbaler Mateja Kežman, zajedno sa sportskim novinarem Smiljanom Banjcem i Heineken® timom.\nPored putovanja na Ibicu maštovite učesnike očekuju i zvanične lopte Lige šampiona, originalne torbe, majice i novčanici, sofe na naduvavanje i mnogi drugi pokloni.\nGospodin MONOPOL dolazi u Srbiju heineken · liga šampiona · nagradna igra


Stefanović je najavio da će u nedelju za građane biti priređen koncert umetničkog ansambla "Stanislav Binički" na Kalemegdanu uz defile orkestra Garde kroz Knez Mihailovu ulicu, saopšteno je iz Ministarstva.\nNagradu za najbolji naučnoistraživački projekat za 2020. dobio je tim sa Instituta za strategijska istraživanja Univerziteta odbrane, koji čine pukovnici Nebojša Nikolić i Miroslav Mitrović i potpukovnik Milinko Vračar, za rad "Hibridno ratovanje - iskustva i perspektive", dok je za najbolju doktorsku disertaciju nagrađena pukovnik Mirjana Milenković, iz Centra za mirovne operacije Generalštaba za rad "Zapadni Balkan kao potkompleks u Teoriji regionalnog bezbednosnog kompleksa".\nStefanović je istakao da mu je čast što priznanje dobijaju jedan tim, kao i jedna dama, to za izuzetno važne teme u današnjem svetu.\n- Mi smo izuzetno ponosni i na našu avijaciju, Mi-35, Migove-29, Plamen, Oganj, -modernizaciju naših Orlova, transportere Miloš i Lazar, MRAP-ove, sve ono što vojska danas koristi. Ali ono što čini našu vojsku su ljudi. I ja hoću i ovom prilikom da im se zahvalim na tome što su se opredelili za ovaj posao, zato što su ostali uz svoju zemlju - rekao je Stefanović.\nPoručio je da će se država boriti da pokaže poštovanje prema ljudima u uniformi i kroz bolje plate i kroz stambeno zbrinjavanje i kroz nova orudja i oružja i bolje uslove rada.\nOn je izrazio zahvalnost svima koji su učestvovali u ovom projektu, naročito mladim oficirima iz jedinica Vojske Srbije koji su našli vremena i snage da napišu radove i da ih plasiraju u okviru ovog projekta.\nPukovnik dr Nikolić je, takođe, naglasio da mu nagrada i lično znači, jer je karijeru započeo 1988. godine kao najbolji pitomac Vojnotehničke akademije, a kraj karijere obeležiće ovo priznanje.\nPukovnik dr Mirjana Milenković istakla je da doktorat koji je odbranila na Fakultetu političkih nauka, za nju lično ima i simbolično značenje, osim same težine koje te akademske studije imaju.\n- To je rezultat onoga čime sam se bavila na prethodnim dužnostima i nešto što sam smatrala da može imati upotrebnu vrednost za one koji se bave međunarodnom saradnjom - rekla je Milenković.\n"NI SA RUSIJOM, NI KINOM, NI NATO" Stefanović o vojnim savezima: Želimo da budemo vojno neutralni


Na Institutu Dedinje obavljena čak 21 operacija za jedan dan – Studio B\nNa Institutu Dedinje obavljena čak 21 operacija za jedan dan\nNa Institutu Dedinje obavljena čak 21 operacija za jedan dan Tanjug\nObjavljeno: 16.03.2022. 13:11 Izmenjeno: 16.03.2022. 13:28\nSve operacije izvedene su juče, a operisani pacijenti osećaju se dobro i tokom dana biće prebačeni sa intenzivne nege na odeljenje radi daljeg oporavka.\nNa Institutu za kardiovaskularne bolesti „Dedinje“, koji je obnovljen i otvoren pre nekoliko dana, oboren je rekord – u jednom danu izvedena je čak 21 operacija na otvorenom srcu, veliki poduhvat domaćih lekara.\nUpravnik kardiohirurgije dr Slobodan Mićović, jedan od lekara koji je operisao pacijente, rekao je za Tanjug da je u operativni proces bio uključen tim od 30 hirurga, ekipe anesteziologa, anastetičara, tehničara, te da je svako od njih dao svoj maksimum jer dobra kardiohirurgija znači pravi timski rad.\n„Počeli smo sa intervencijom ujutru, u pola sedam, a prethodno smo ceo vikend proveli na Institutu stavljajući sve aparate u pogon i proveravajući bezbednosti“, kazao je Mićović.\nNaglasio je i da je toliki broj operacija koje su izvedene juče veliki poduhvat, ali da to nije urađeno da bi se obarali rekordi, već da bi se pokazala ozbiljnost i predanost radu.\nDodaje da je većina operacija urađena u novoj zgradi, a sedam operacionih radilo je punim kapacitetom, kako bi se što veći broj pacijenata operisao.\n„Ovo je jedinistvena ustanova, ovakva intenzivna nega, operacione sale, zaista su nešto namodernije što tehnologija može da pruži medicini i to nam daje više mogućnosti da dalje razvijamo kardiohirurgiju“, kazao je Mićović.\nIstiče da je cilj povećanog broja intervencija da se smanji, a zatim i ukine lista čekanja za kardiohirurgiju, a da će se to postići tako što će se tokom dana izvoditi najmanje 10 operacija, da bi se zatim taj broj povećavao na 14 dnevno.\nMićović kaže da se u Institutu uporedo radi i na edukaciji mladih lekara, te da je cilj da se nastavi sa tim kako bi i mlađe kolege imale potrebna znanja i mogle da odgovore različitim izazovima u toj oblasti.\nPrema njegovim rečima, u poslednje tri godine u redovan operativan program uvedeno je devet novih procedura, a u planu je da se u narednom periodu uvedu još tri, čime bi se zaokružio širok dijapazon kardiohirurških intervencija.\n„Mi smo sada već lider u regionu, a postaćemo sigurno i u Evropi“, zaključio je dr Mićović.\nMogućnost da se dnevno izvede veliki broj operacija na srcu dodatno dobija na značaju, kada se zna da, prema podacima, u Srbiji od infarkta svake godine umre više od 50.000 ljudi, dok globalno, godišnje, premine između 18 i 19 miliona ljudi.


Problemi u prenosivosti brojeva u fiksnoj telefoniji | EurActiv Srbija\nProblemi u prenosivosti brojeva u fiksnoj telefoniji\nObjavljeno : 16.04.2014.\t Tweet\nPrenošenje fiksnog broja telefona uz promenu operatera, koja je u Srbiji omogućena 1. aprila, predstavlja jedan od ključnih elemenata liberalizacije tržišta. Međutim, Asocijacija potrošača Srbije (APOS) ukazuje da uprkos odlaganjima koja je trebalo da omoguće da ovaj proces počne bez problema, veliki deo korisnika ovu mogućnost ne može da iskoristi. Prema podacima APOS-a, od devet operatera, samo pet pruža uslugu prenosa, od čega samo jedan bez dodatnih uslova za korisnike. Prenosivost brojeva jedan je od standarda koji se primenjuju u EU. Šef odeljenja za evropske integracije Delegacije EU u Srbiji Frejk Janmat najavio je da će u maju i junu biti održani skrininzi za poglavlje o telekomunikacijama i informacionom društvu i ocenio da će jedan od najvećih izazova biti digitalizacija televizijskog signala.\n"Od najavljenih 9 provajdera u ponudi, polovina njih još nije ostvarila tehničke mogućnost", navodi se u saopštenju APOS-a, uz objašnjenje da neke od njih - Telenor, IKOM, Beogrid i Invest Inženjering pružaju uslugu samo određenim kategorijama korisnika.\nPored toga, još tri kompanije - SBB, Najt development suport (Knight Development Supoprt) i Džet TV (Jet TV) prenos broja omogućavaju samo uz korišćenje dodatne usluge, dok su jedine kompanije čiji korisnici mogu da menjaju operatera uz zadržavanje broja Telekom i Orion. Čak i u tom slučaju, upozorava APOS, korisnici mogu da ostanu bez usluge ADSL-a.\nPrema preliminarnim podacima Republicke agencije za elektronske komunikacije (Ratel), ukupan broj pretplatnika fiksne telefonije u 2013. godini je 3.031.779, što je 42,22% u odnosu na broj stanovnika, uz stepen digitalizacije od 99,69%.\nNa ovakve probleme na tržištu ukazao je 16. aprila i generalni direktor Orion telekoma Slobodan Đinović na okruglom stolu o liberalizaciji tržišta telekomunikacija. "Imamo situaciju u kojoj 50% tržišta ne može da prenese brojeve, jer ili nije motivisano, ili je onemogućeno da to učini. Liberalizacija mora da se primeni u punom obimu", rekao je on.\nOn je rekao da oko pola miliona vlasnika fiksnih telefona ne može da prenese broj jer su na starim centralama, a da je oko 600.000 korisnika demotivisano zato što nije moguće preneti ADSL priključak uz broj.\nPrema rečima Đinovića, bilo je mnogo investitora zainteresovanih za ulaganje u telekomunikacioni sektor u Srbiji, koji su očekivali da će se liberalizacija, zakonski najavljena 2010. godine, dogoditi mnogo ranije.\n"Kašnjenje od praktično četiri godine nije dobro za naše tržište", ocenio je Đinović.\nLiberalizacija važna i za EU\nOmogućavanje prenosa broja prilikom promene operatera jedan je od uslova za EU, u kojoj je to standard već godinama. To je međutim samo jedan od standarda sa kojim će se Srbija usklađivati tokom pregovora, a uskoro će se zanti i tačno stanje u ovoj oblasti.\nŠef ekonomskog odeljenja Delegacije EU u Srbiji Frejk Janmat najavio je da će u maju EU sa Srbijom održati prvi odnosno eksplanatorni skrining o telekomunijacijama i informacionom društvu, na kojem će objasniti pravila i regulative. Na sledećem odnosno bilateralnom skriningu o poglavlju 10 u junu, Vlada Srbije će objasniti u kojoj se fazi nalazi oblast telekomunikacija i informacionog društva, rekao je on.\nOn rekao da glavni izazov za Srbiju predstavlja digitalizacija televizijskog signala i podsetio da je EU to podržala sa ukupno 10,5 miliona evra. Da bi se to završilo u predviđenom roku potrebno je hitno usvojiti medijske zakone, rekao je Janmat.\nJanmat je ocenio da je liberalizacija tržišta telekomunikacija jedan od najvažnijih izazova sa kojim se regulator i vlade suočavaju ne samo u Srbiji, nego u regionu.\n"Posebnu pažnju je potrebno posvetiti razvoju regulatornog okvira koji omogućava nove i bolje servise i usluge po prihvatljivim cenama, uz stimulisanje ekonomskog razvoja", rekao je on. Janmat je podsetio da je regulatorna usklađenost sa evropskim okvirima ključni zahtev za zemlje koje žele da postanu članice EU.\nPažnju pokloniti širokopojasnom internetu\nDržavni sekretar u Ministarstvu trgovine i telekomunikacija Srbije Stefan Lazarević je ocenio da je liberalizacija tržišta telekomunikacija je dobra, jer povećava broj operatera na tržištu, a to donosi mnogo veću konkurenciju što direktno utiče na veći kvalitet usluga.\n"Na kraju, to znači veće zadovoljstvo korisnika. Mi, kao Ministarstvo, značajnu pažnju usmeravamo ka zaštiti korisnika na tako rastućem tržištu", rekao je Lazarević.\nLazarević je najavio agresivniji pristup razvoju širokopojasnog interneta, što je, kako je rekao, predviđeno strategijom koju je pripremilo Ministarstvo trgovine i telekomunikacija.\n"Nadam sa da će nova vlada vrlo brzo usvojiti tu strategiju", rekao je on, napominjući da je tim dokumentom širokopojasni internet predviđen kao univerzalni servis.\nDirektor Republičke agencije za elektronse komunklacije (Ratel) Milan Janković izjavio da je sektor telekomunikacija vitalan i stabilan i da očekuje da se povećaju investicije u širokopojasni internet.\n"Prema analizama, u 2020. između 5 i 6% bruto domaćeg proizvoda (BDP) možemo da očekujemo samo od razvoja širokopojasnog interneta", rekao je Janković.\n: Nekoliko stotina zahteva za prenos fiksnog broja\n: Uvedena prenosivost u fiksnoj telefoniji\n: Različite cene za istu uslugu\n: Prihod tržišta telekomunijacija Srbije stabilan


Javni poziv vlasnicima privatnih lokacija i projekata u turizmu\n13 Jan 2022, 9:20 Veliko Gradište SATTV Marija Vajner\nRegionalna agencija za razvoj istočne Srbije – RARIS otvorio je javni poziv svim vlasnicima privatnih lokacija i projekata u turizmu da ih prijave i besplatno predstave na regionalnom investicionom portalu istočne Srbije „Invest East Serbia“. Na sajtu su predstavljene sve ključne činjenice, ekonomski pokazatelji, glavne prednosti poslovanja u našem regionu i predstavljene lokacije i projekti namenjeni investitorima.\nSvi oni koji imaju turističke objekte, parcele pogodne za izgradnju turističkih objekata, projekte za investicije u turizmu, objekte koji se mogu prenameniti za turizam a koji su na prodaju, koji se izdaju ili za koje se traže partneri, mogu se besplatno objaviti u bazi investicionih lokacija na sajtu www.investeastserbia.com.\nU bazi je već 20 lokacija i projekata koji su predstavljeni na 3 jezika: engleskom, nemačkom i srpskom. RARIS će promovisati sve investicione mogućnosti na sajtu „Invest East Serbia“, na investicionim konferencijama i skupovima, na sastancima sa domaćim i stranim investitorima, na društvenim mrežama, itd.\nU bazu turističkih lokacija i projekata mogu se prijaviti: parcele za izgradnju turističkih objekata turistički objekti koji već postoje a koji se mogu unaprediti, renovirati, dograditi i slično postojeći objekti koji se mogu prenameniti za turizam sve druge lokacije ili projekte na kojima se može razviti poslovanje u turizmu.\nJavni poziv i obrazac za prijavu lokacija mogu se naći na adresi: https://www.investeastserbia.com/index.php/javni-poziv-turizam\nSrbija ove sezone ima ugovorene čarter-letove koji bi na razne destinacije trebalo da prevezu putnike iz naše zemlje. Kako…\nGrčki ministar turizma: Spremni za rekordnu sezonu, za nekoliko nedelja odluka o ukidanju rominga\nLetnja sezona se bliži i veliki broj građana je već odlučio gde će na odmor. Najveće interesovanje i ove godine je za Grčku.…\nSrebrno jezero sve popularnija i privlačnija destinacija\n17 May 2022, 11:44\nŽelja nam je da kad nam gosti jednom dođu, da nam se ponovo vrate, rekao je Dragan Milić, predsednik opštine Veliko…


Utrčao na stazu, hteo da sedne u bolid, završio iza rešetaka... - Sportske.net\nUtrčao na stazu, hteo da sedne u bolid, završio iza rešetaka...\nKineska policija uhapsila je muškarca koji je danas istrčao na stazu tokom treninga uoči trke Formule 1 za Veliku nagradu Kine.\nMuškarac je istrčao na stazu nedugo pošto je jedan bolid prošao, preskočio ogradu i pokušao da uđe u Ferarijevu garažu, preneli su britanski mediji. Njega je zaustavilo obezbeđenje koje ga je predalo policiji.\nOn je, navodno, rekao da je želeo da uđe i isproba jedan od bolida.\nZvaničnici Formule 1 će istražiti kako je došlo do kršenja bezbednosnih mera na stazi u šangaju.\nTrka Formule 1 za Veliku nagradu Kine na programu je u nedelju od 8 časova.


Potrošnja piva u Srbiji pala za trećinu, zbog krize\nU Srbiji je došlo do velikog smanjenja potrošnje piva, čija upotreba je manja za 33 odsto u odnosu na 2008. godinu, izjavio je Tanjugu generalni direktor Apatinske pivare Dragan Radivojević.\nPotrošnja piva 2008. godine iznosila je šest miliona hektolitara godišnje, dok je prošle godine cela pivarska industrija u Srbiji prodala oko četiri miliona hektolitra, naveo je Radivojević.\nOn je ukazao da se sa sličnim problemom suočavaju i neke druge kompanije u Srbiji koje se bave proizvodnjom i prodajom sličnih proizvoda.\n"To smanjenje je rezultat pada kupovne moći građana koji nemaju dovoljno novca da zadovolje svoje potrebe", kazao je Radivojević.\nOn je ukazao da, osim ekonomske krize i pada životnog standarda, na smanjenje potrošnje piva, utiče i to što se mladi, koji najviše konzumiraju pivo, iseljavaju iz zemlje i što imamo problem i sa starosnom strukturom stanovništva.\nUz to je i velika nezaposlenost kod mladih, što je dodatan problem ne samo za pivarsku industriju, već i za ostale privredne grane i celu zemlju, istakao je Radivojević.\nOn je kazao i da se kod nas sve više prodaje jeftinije pivo, čija cena je inače opala za šest meseci ove godine oko četiri procenta.\nOn je ukazao da je to veliki problem pivarske industrije, zbog čega pivare imaju lošije finansijske rezultate nego ranijih godina.\nReč je o fundamentalnoj promeni u pivskoj industriji Srbije, istakao je direktor Apatinske pivare.\nRadivojević je naveo da i ostale zemalje regiona zbog krize imaju pad prodaje piva, ali je on daleko manji nego u Srbiji i iznosi između pet i sedam odsto.\nPONUDIO 50 ODSTO MANJU CENU OD PROCENJENE Jagodinaks pivara našla kupca, ali čeka odluku poverioca\nBMW U PROBLEMIMA Drastičan pad profita uprkos rastu prodaje luksuznih vozila\nVUČIĆ SA NEMAČKIM MINISTROM PRIVREDE Altmajer o odnosima zemalja: "Nemačka vam je jedan od najvažnijih trgovinskih partnera"\nPredsednik Aleksandar Vučić sastao se danas popodne s ministrom za privredu i energetiku Nemačke Peterom Altmajerom. Posle sastanka, u Palati Srbija, uslediće potpisivanje bilateralnih dokumenata, a zatim će se Vučić i Altmajer obratiti medijima.\nImovina IMT Fabrike motokultivatora i motora u stečaju ponuđena je na prodaju po ukupnoj početnoj ceni od 92,2 miliona dinara, objavila je Agencija za licenciranje stečajnih upravnika.\nMekinsi: "Skoro 60 odsto banaka ne bi preživelo ekonomsku KRIZU"\nGotovo 60 odsto banaka u svetu nije dovoljno otporno da preživi krizu, ocenjuje se u najnovijem izveštaju svetske konsultantske kuće "Mekinsi" (McKinsey) o globalnom bankarstvu.


Fejsbuk kao nabolji marketinški alat - it-modul.rs\nFejsbuk kao nabolji marketinški alat\nAko pokrećete lokalni biznis potrebno je prvo da plasirate svoje proizvode na željenom tržištu, a trenutno je Fejsbuk kao marketinška platforma najbolji za ovu svrhu. Postoji jako puno malih biznisa koji su počeli dok vlasnici još uvek nisu ni registrovali firme zvanično i na taj način obezbedili kapital za ulazak u regularno poslovanje. Verovatno ste mogli do sada da čujete nebrojene priče o porodicama koje su počele da proizvode kolače, ukrase za kolače, ketering, garderobu ili nakit sa početnim ulaganjem oko svega 100 ili 200 evra, a to je ipak cifra koju možete uvek neometano da sakupite.\nBitno za male firme koje počinju svoje poslovanje od kuće je da naprave prve ili probne primerke svog proizvoda, da ih fotografišu što je bolje i jasnije moguće, i za ovo vam apsolutno nije potreban profesionalni fotoaparat, i kamera sa telefona može sasvim lepo da posluži svrsi. Sada kada imate proizvod i sliku na Fejsbuku možete da registrujete svoju stranicu kako bi vas kupci lakše pronašli. Prilikom zadavanja imena stranice nemojte da pogrešite i nazovete je po svom imenu ili bilo kom simbolu koji se teže povezuje sa vašim proizvodom. Neka vas vodi moto „što lakše za prepoznavanje to bolje“. Tako u slučaju da pravite kolače, a živite na primer u Zrenjaninu, vaša strana bi trebalo da se zove „domaći kolači – Zrenjanin“ ili „kolači i poslastice – Zrenjanin“ i na ovaj način odmah pokazujete suštinu svoje proizvodnje i istovremeno i lokaciju. Ukoliko na primer radite astrološke konsultacije, pa lokacija nije bitna zato što se razgovor odvija preko Skajpa, na primer, tada vaša strana treba da se zove „astrologija za vas“ ili „astrologija konsultacije povoljno“. Istina je da sve ovo ne zvuči idealno, ali zaista privlači pažnju i naravno promet.\nZa početak je takođe potrebno da svojim Fejsbuk prijateljima pošaljete pozivnice da lajkuju vašu stranicu kako bi privukli i ostale korisnike da pogledaju usluge koje nudite. Ali se i od vas sada očekuje da u određenom ritmu, recimo nekoliko puta nedeljno objavljujete kratke postove i tako iznova animirate svoju publiku. Ovi postovi treba da sadrže par informativnih i zabavnih rečenica o nekom vašem proizvodu i njegovu fotografiju. Isto tako, nemojte zaboraviti da na svojoj stranici ispišete i kontakt telefon ili e-mail adresu, i možda čak i web sajt ukoliko ga posedujete, mada uopšte nije neophodan za ove tipove malih biznisa. Uz ovo napišite jasno i koji su uslovi isporuke, kao i preko koje kurirske službe ide dostava.\nU slučaju da osećate da možete da privučete i širu publiku, a novac ste već počeli da zarađujete prodajom svojih proizvoda, sledeći logičan marketinški korak je da platite reklamu na samom Fejsbuku. Izaberite opcije u kojoj regiji želite da se oglas prikazuje, za koji tip ljudi, a ovde ulaze i podaci o njihovom polu, uzrastu i omiljenim temama, i naravno, izaberite koliko dugo i za koji novac želite da reklama bude puštana korisnicima ove platforme.\nIako mnogima deluje neverovatno, uspešan marketing bez imalo ili sa vrlo malo novca može da se kreira samo korišćenjem Fejsbuka i njegovim uticajem na ogroman broj korisnika Interneta, a puno firmi je nastalo upravo primenjujući ovaj oblik reklamiranja, dok je još više njih iz malih preraslo u ozbiljna preduzeća.


DUALNO OBRAZOVANJE - Jefimija TV, Kruševac\n“Možemo da se pohvalimo da smo prošle godine u okviru standarda kvalifikacija umrežavali veštine, a ovog puta umrežavamo područja rada. Tako, recimo, tehničar mehatronike ima umreženo elektrotehniku, mašinstvo i informacione tehnologije”, pojasnila je Grujićeva.\n“Ove godine prijavilo se čak 800 kompanija i ispunjavaju neophodne uslove. Očekujem da će već u prvom krugu biti popunjena sva mesta u školama koje rade po dualnom modelu”, naglasila je Grujićeva.\n“Podaci govore da je 85 odsto učenika reklo da se nisu pokajali što su upisali dualno obrazovanje. Opredelili su se na vreme i jako su zadovoljni. Oko 90 odsto poslodavaca koji su u sistemu dualnog obrazovanja je izjavilo da želi da nastavi tu saradnju, a 60 odsto poslodavaca je spremno da mlade ljude odmah posle formalnog školovanja zaposli”, kaže Grujićeva.\nPrethodno: VUČIĆ: “USKORO VEĆE PLATE ZA MEDICINSKE SESTRE”\nSledeće: REZULTATI TAKMIČENJA “ŠTA ZNAŠ O SAOBRAĆAJU” /VIDEO


Američki državni sekretar Majk Pompeo izjavio je danas da trgovina ljudima podriva nacionalnu bezbednost, tržišta i podstiče medjunarodne kriminalne grupe i terorističke organizacije.\nPredstavljajući izveštaj Stejt departmenta o trgovini ljudima, Pompeo je naveo da Islamska država i Boko Haram trgovinom ljudima obezbeđuju i izvore finansiranja.\nIzveštaj Stejt Departmenta o ljudskim pravima, kako je ocenio, je osnovni alat u borbi protiv modernog ropstva i daje instrukcije vladi svake zemlje kako da se izbori sa tim problemom, spreči dalju trgovinu ljudima i krivično goni one koji se time bave, prenosi Glas Amerike.\nIzveštaj iz 2018. se fokusira na to kako se lokalne zajednice mogu izboriti sa trgovinom ljudima i kako vlade zemalja u tome mogu da im pomognu.\nPompeo je istakao da se lično uverio u to da su iskustva iz prve ruke najkorisnija u borbi protiv trafikinga.\nPompeo: Moskva podriva sankcije Pjongjangu


Kosovo: Da li Tači može da ukine prištinske takse? – Balkanekspresrb.rs\nHašim Tači je u izjavi za američki dnevnik Vašington post izjavio da je Kosovo spremno da povuče odluku o carini, ukoliko postoji jasan put za postizanje konačnog sporazuma sa Srbijom.\nPošto se radi o odluci Vlade Kosova, na predlog ministra trgovine, Tači nema ovlašćenja da to postigne. Ali, i pord toga, izjavio je da su takse „vanredna mera“ i da postoji spremnost da se ona ukloni.\nKabinet Tačija juče (ponedeljak 7. jnauar) nije hteo da komentariše način na koji bi to Tači izveo, računajući da je Vlada Kosova, za sada, protiv toga. Ramuš Haradinaj u nekoliko navrata je izjavio da će odluka Vlade ostati na snazi sve dok „Srbija ne prizna Kosovo“.\nHaradinajev kabinet nije hteo da komentariše izjavu Tačija, ukazujući na komentar ministra trgovine Endrita Šalje za kosovske medije u nedelju, koja je bila nešto mekša.\nŠalja je rekao da mu „nije jasno zašto se predsednik bavi ovim pitanjem s obzirom na to da je to pitanje Vlade“. On je dodao da se odluka neće ukinuti sve dok i dalje važe razlozi zašto je ona uvedena, a Tačiju je poručio da ukoliko ima neki zahtev, neka ga prosledi Vladi na razmatranje.\nVlada Kosova je 21. novembra uvela carinu od 100 odsto na proizvode iz Srbije i Bosne i Hercegovine u cilju, kako su naveli, zbog jačanje domaće proizvodnje, ekonomije i kosovske državnosti. Ministar Šalja je tada rekao da se kosovski proizvođači suočavaju sa brojnim barijerama u Srbiji i da kosovski proizvodi ne mogu da se plasiraju na to tržište, što nije slučaj sa proizvodima iz te zemlje.\nOvakva odluka vlade naišla je na velike kritike međunarodne zajednice, koja je jednoglasno tražila od Kosova da je ukine, na šta Vlada Kosova nije pristala.\nS obzirom na to da se najavljuje nastavak dijaloga Kosova i Srbije, kao i postizanje sporazuma u prvoj polovini godine, deluje da Tači priprema teren za tako nešto.\nPrema pisanju Vašington Posta, Tači se 21. decembra u Berlinu sastao sa američkim ambasadorom Ričardom Grenelom bliskim čovekom Donalda Trampa, kojem je obećao povlačenje odluke o carini. Predsedništvo Kosova nije najavilo ovaj sastanak. Grenel je pozvao na normalizaciju odnosa Kosova i Srbije, i istakao da mu je drago što se Tači „složio i obećao da će raditi na okončanju carine koje su nedavno uspostavljene na srpske proizvode“.\nS druge strane, nedavno formirana Državna delegacija za dijalog (pregovarački tim) juče je otputovala za Brisel kosovska delegacija gde će se danas održati konsultativni sastanak sa Federikom Mogerini, posrednicom u dijalogu Kosova i Srbije. Ovu delegaciju čine predstavnici vladajućih partija, ali i jednog dela opozicije.♦


MOSTAR Počelo zasjedanje\nPovodom obilježavanja 1. marta - Dana nezavisnosti Bosne i Hercegovine, na dnevnom redu je i Prijedlog odluke o proglašenju 2. marta 2020. neradnim danom u Federaciji BiH\nPočelo zasjedanje u Mostaru\nBit će, također, razmatran i Nacrt zakona o izmjenama i dopuni Zakona o inspekcijama Federacije BiH, a novina je širenje djelokruga rada Federalne uprave za inspekcijske na oblasti rada humanitarnih organizacija i socijalne i dječije zaštite.\nPovodom obilježavanja 1. marta - Dana nezavisnosti Bosne i Hercegovine, na dnevnom redu je i Prijedlog odluke o proglašenju 2. marta 2020. godine neradnim danom u Federaciji BiH.\nPredložena je i dopuna Odluke o postupanju s nakitom od plemenitih metala koji je oduzela Porezna uprave Federacije BiH, na osnovu koje je propisano da, ukoliko je ova uprava ne proda po postupku aukcije, oduzeta roba može biti prodata direktno ili javnim oglašavanjem registriranim osobama zlatarima.\nPredložena je i dopuna Odluke o postupanju s nakitom od plemenitih metala Foto: Avaz\nČlanovi Vlade će se izjasniti i o odobravanju prijenosa na upravljanje i održavanje provoditeljima i upraviteljima okončanih projekata iz 2019. godine koji se odnose na cestovnu infrastrukturu, finansiranih iz Programa investiranja sredstava naplaćenih izdvajanjem GSM licence za FBiH.\nVeterinarski fakultet u Sarajevu je, za današnju sjednicu, pripremio informaciju o uspješno završenom postupku akreditacije ispitnih laboratorija za područje serologije i patologije na lokaciji objekta Veterinarskog instituta na Stupu u Sarajevu, za što je, rješenjem Federalnog ministarstva poljoprivrede, vodoprivrede i šumarstva od 18. 12. 2013. godine, bilo odobreno 1.280.000 KM.\nVlada FBiH Mostar Zakon o inspekcijama\n"Aluminij" u 2018. poslovao s gubitkom od 70 miliona maraka\nVlada FBiH sutra zasjeda u Mostaru


Vesti: Može li Priština zbog taksi ostati bez najodanijeg saveznika /video/ - Sputnjik Srbija\nVesti: Može li Priština zbog taksi ostati bez najodanijeg saveznika /video/\n18:59 13.03.2020 Preuzmite kraći link\nU Srbiji do sada 35 osoba zaraženo koronavirusom. Škole u Srbiji neće biti zatvorene, fudbalske utakmice igraće se bez publike. ASNS traži od premijerke da svi radnici za vreme izolacije i lečenja od koronavirusa primaju celu platu.\nLitije u Crnoj Gori privremeno obustavljene zbog koronavirusa, saopštila Mitropolija crnogorsko-primorska. „Hristos se ovde oseća među ljudima“, rekao za Sputnjik otac Nenad Ilić\nMože li Priština da zbog odbijanja Kurtija da ukine takse izgubi najodanije saveznike - Ameriku.\nDa li bi američke demokrate Trampov odlazak na Dan pobede u Moskvu mogle da iskoriste kao glavni argument u izbornoj trci?


Bura oko izbora – raspuštanje, Crnogorci i "ne-Crnogorci" | Srbija izbori 2022\n» Bura oko izbora – raspuštanje, Crnogorci i "ne-Crnogorci"\nCrnogorska partija saopštila je da je Ministarstvo državne uprave i lokalne samouprave Srbije raspustilo Nacionalni savet crnogorske nacionalne manjine.\n"Iako je savet raspušten sa zakašnjenjem i samo dvadesetak dana pre redovnih izbora za nacionalne savete, Crnogorska partija pozdravlja odluku Ministarstva verujući da će ona biti pouka svim onim koji u narednim vremenima dobiju priliku da predstavljaju crnogorsku zajednicu, da to rade na odgovoran, dostojanstven i zakonit način", navodi se u saopštenju za javnost.\nPosebnim rešenjem nadležno ministarstvo je obrazovalo petočlani privremeni organ upravljanja Nacionalnim savetom, a u rešenju se navodi da je savet dužan da privremenom organu upravljanja bez odlaganja preda dužnost, sve službene akte, pečat, ključeve od službenih prostorija, kao i ostale pokretne i nepokretne stvari i predmete.\nSavet je raspušten po sili zakona jer je utvrđeno da je poslednju sednicu održao 8. oktobra prošle godine, a odredbom člana 40. Zakona o nacionalnim savetima propisano je da ministarstvo raspušta savet ako isti nije zasedao duže od pola godine.\n"Prvi saziv Nacionalnog saveta Crnogoraca u Srbiji biće upamćen po drastičnoj uzurpaciji rukovodećih funkcija, nedostatku demokratskog kapaciteta i odsustvu osećaja odgovornosti, imajući u vidu da dva predsednika, Gordana Doknić i Miodrag Becić, za 26 meseci svojih predsednikovanja nisu održali, osim izbornih, ni jednu sednicu saveta", navela je Crnogorska partija u saopštenju.\nIzrazili su očekivanje da će budući saziv saveta koji se bira 4. novembra, uz transparentan rad i poštovanje zakona, biti na visini društvene i nacionalne odgovornosti, da će pružiti konkretan doprinos u ostvarivanju Ustavom i zakonima garantovanih prava za Crnogorce u Srbiji i da će vremenom postati važna karika saradnje između dve susedne i prijateljske zemlje.\nPripreme za izbore za novi Nacionalni savet Crnogoraca, koji se održavaju 4. novembra, protiču uz najave bojkota i optužbe da su se u poseban birački spisak upisivali i oni koji nisu Crnogorci, već su dobili uputstvo Srpske napredne stranke (SNS) da to učine.\nVojvođanski istraživačko-analitički centar (VOICE) navodi da je Udruženje Crnogoraca iz Kule iznelo optužbe da su se u poseban birački spisak Crnogoraca upisivali "ne-Crnogorci", i to po "direktivi" SNS-a, kao i da su sami funkcioneri i aktivisti SNS-a inicirali prikupljanje potpisa i biranje elektora.\nSlobodan Balandžić iz tog udruženja rekao je za VOICE (voice.org.rs) da se vladajuća stranka otvoreno uključila u sakupljanje potpisa za kandidovanje elektora što je, kako je naveo, saznao i u prepisci sa jednom od poverenica SNS-a.\nCrnogorski nacionalni savet se bira elektorskim putem, što znači da svaki elektor mora da prikupi 45 potpisa građana upisanih u poseban birački spisak.\n"Oni su to shvatili kao političku aktivnost, upregli su stranačku logistiku i time praktično otežali ili potpuno onemogućili da nacionalna udruženja prikupe potpise. Kada sam je pitao za koju se listu kandiduju, rekla mi je za SNS, što je skandalozno", rekao je Balandžić.\nOn je dodao da takav potez nema nikakve veze sa ostvarivanjem manjinskih prava, već sa "uzurpacijom istih od strane vladajuće partije".\nPrema Balandžićevim rečima, sem u Kuli, slične stvari su se dešavale i u Pančevu, Smederevu, Smederevskoj Palanci, Valjevu, Mionici, Lajkovcu, Užicu.\nOn je naveo da je značajno povećan broj upisanih u poseban birački spisak crnogorske manjine i dodao da je iz pouzdanih izvora saznao da se među novim biračima nalaze pripadnici drugih nacionalnih manjina koji su povezani sa SNS-om.\n"Već sada je jasno da crnogorska zajednica u Srbiji neće imati autohtone predstavnike u nacionalnom savetu, pošto se predlažu kandidati koji su preko noći postali Crnogorci jer su pre svega stranački podobni", ocenio je Balandžić, čije udruženje je otvoreno pozvalo na bojkot izbora.\nDirektor Uprave za dijasporu Crne Gore Predrag Mitrović za VOICE je rekao da sa pažnjom prate pripreme za predstojeće izbore za Nacionalni savet crnogorske manjine u Srbiji.\n"Nekoliko naših udruženja je revoltirano informacijama da postoje neregularnosti i zloupotrebe pojedinih političkih partija oko upisa u poseban birački spisak i najavili su bojkot predstojećih izbora. Mi pozivamo i očekujemo da nadležni organi Republike Srbije utvrde da li su ovi navodi tačni", kazao je Mitrović.\nDodao je da veruje da će državni organi to učiniti, zato što je u interesu Srbije i njenih institucija da pripreme i sami izbori za savete nacionalnih manjina proteknu u najboljem redu.\nMitrović kaže da su saveti nacionalnih manjina nezavisna tela pa proces pripreme oko izbora za ta tela treba maksimalno depolitizovati, što "sigurno znaju nadležni organi Srbije".\nPrema njegovim rečima, nadležni organi matične države ne veruju da je bojkot dobar način da se nacionalna udruženja odrede prema navodno neregularnim izborima.


Osigurana sredstva za izgradnju objekta muzičke škole u Tuzli - Akta.ba\n12.02.2021. 07:35 / Izvor: Akta.ba\nNa trećoj vanrednoj sjednici Vlada TK je donijela Program rasporeda sredstava sa potrošačke jedinice Kapitalni izdaci za korisnike budžetskih sredstava.\nOvim programom u 2021. godini predviđena je raspodjela ukupno 1,5 miliona KM, a današnjim programom planirano je 47.322,00 KM za plaćanje naknade za pogodnost lokacije (renta) za izgradnju objekta osnovne i srednje muzičke škole. Podsjećamo, 800.000,00 KM neophodnih za obezbjeđenje uslova za izvođenje nastave u JU Osnovna muzička škola Tuzla i JU Srednja muzička škola “Čestmir Mirko Dušek“ Tuzla, odnosno izgradnju novog objekta za ove škole, je obezbijeđeno u Budžetu Tuzlanskog kantona za 2020. godinu te je, po Ugovoru o finansiranju potpisanom između UNDP-a i Ministarstva obrazovanja i nauke TK, već tokom prošle godine doznačen UNDP-u.\nDrugi dio sredstava, u iznosu od 173.500,00 KM, je obezbijeđen putem ILDP Fonda za poticaj razvoja, a dio sredstava, u iznosu od 70.000,00 KM, će u 2021. biti obezbijeđen iz sredstava Grada Tuzle, koji je ujedno i partner u implementaciji projekta.\nZbog skraćivanja rokova za realizaciju ovog projekta tehničko vođenje projekta izgradnje školskog objekta je prepušten UNDP-u. Projekat je trenutno u fazi dobivanja saglasnosti za građenje od strane Grada Tuzle i jedini preduslov za njeno izdavanje jeste uplata naknade za pogodnost lokacije (renta) za razliku korisne površine, za što su danas donesenim programom planirane 47.322,00 KM.\nizgradnja objekta muzičke škole


Sportske.net - Sampras: "Nole će prevazići moje uspehe"\nPit Sampras je jedini teniser koji je uspeo da drži vodeću poziciju na ATP listi punih 286 nedelja. Osvajač je 16 grend slemova, 11 mastersa i ukupno 64 titule. Podaci od kojih zastaje dah ali Sampras se ne libi da u superlativu govori o drugim teniserima koji imaju potencijal da dostignu i prestignu njegove rekorde.\nVeoma poštuje vodeću trojicu na ATP listi ali posebno izdvaja Novaka Đokovića čije mečeve sa zadovoljstvom prati i navija za njega.\n"Đoković je vrhunski sportista. Volim da gledam njegove duele na raznim turnirima, a uživam i u susretima Rodžera i Rafe. Španac je levoruk, pravi fajter, a Švajcarac je čista klasika" istakao je Sampras.\nŠto se tiče uspeha koje beleži Srbin, Pit Smapras veruje da će Novak nastaviti da dominira i da će u jednom trenutku, svakako, prestići njega po broju osvojenih grend slem titula.\n"Đoković mi je sve bliže. Baš kao i Rafael Nadal. Na dobrom su putu da me prevaziđu. Pritom, ako Srbin nastavi sa sjajnom formom, siguran sam da će mi se pridružiti po broju grend slem titula" dodao je Sampras.\nOn je za kraj naglasio da njegovi sunarodnici koji sada biju bitke na teniskim terenima nisu dostojni protivnici Đokoviću, Nadalu i Federeru pošto pomenuta trojka odskače po kvalitetu od svih ostalih tenisera današnjice.


Ono što ovaj par pravi od starih CD-ova je genijalno, pogledajte samo njihovu kuhinju! – Virealno\nin Sve za Dom, Uradi Sam\nby Virealno.com 29/05/2017, 08:14 118 Views 15 Votes\nSjećamo se vremena kada su CD-ovi zamijenili nekadašnje ploče na kojima se slušala muzika. Danas su pak i oni zamijenjeni savremenim računarima koji služe za slušanje muzike.\nJeste li i dalje sigurni da CD-ove možete jedino baciti u smeće? Pokušajte ovo i podijelite sa prijateljima koji vole DiY projekte.\nOvaj pas ima nevjerovatan talenat da svira klavir, ali i još nešto…\nDjevojčica sa rijetkim poremećajem impresionirala internet sa svojom izvedbom poznate pjesme\nMajka je pjevala svojoj 3-mjesečnoj bebi, a njen odgovor na to ju je ostavio bez teksta!\nPogledajte kako pas Oscar reaguje kada čuje vlasnicu kako svira klavir\nin Sve za Dom, Video, Zanimljivosti, Život\nŽena je pretvorila svoju dosadnu kuću u roze palaču sa zanimljivim dvorištem\nOva porodica je jedva sklapala kraj s krajem, sve dok se nisu uselili u ovaj stari autobus\nČovjek je istresao sirće u vodokotlić, a rezultat je zaista nevjerovatan\nAustralski par je pretvorio metalne kontejnere u nevjerovatan dom\nBračni par je ostao u šoku kada su vidjeli kako je njihov sin transformirao njihov podrum u novi dom\n444 Shares41.8k Views


Čestitke iz Srpske povodom Dana državnosti Srbije | Trebinje Danas\nČestitke iz Srpske povodom Dana državnosti Srbije\n15.02.2021. u 08:21\nPredsjednica Republike Srpske Željka Cvijanović uputila je čestitku predsjedniku Srbije Aleksandru Vučiću, državnom rukovodstvu i svim građanima, povodom Sretenja - Dana državnosti Srbije.\nCvjanović je istakla da rukovodstvo Srpske i njeni građani u ekonomski snažnoj i politički stabilnoj Srbiji vide uzdanicu i najjači oslonac, a svaki njen praznik doživljavaju i osjećaju kao svoj.\nSrpski član i predsjedavajući Predsjedništva BiH Milorad Dodik čestitao je predsjedniku i građanima Srbije Dan državnosti i poručio da Srbija u Republici Srpskoj uvijek ima najiskrenijeg i najvećeg prijatelja koje povezuje neraskidiva veza.\nČestitke su uputili i predsjednik Narodne skupštine Nedeljko Čubrilović, predsjednik Vlade Radovan Višković i predsjedavajući Savjeta ministara Zoran Tegeltija.


Produžene mjere, nastava na daljinu do 12. aprila – Radio Srbac\nProdužene mjere, nastava na daljinu do 12. aprila\nRepublički štab za vanredne situacije usvojio je zaključak koji stupa na snagu u ponedjeljak, 5. aprila, kojim se zabranjuju sva javna okupljanja u grupama većim od 30 lica, te sva privatna okupljanja u grupama većim od 10 lica.\nPrivatna okupljanja se odnose na svadbe, krštenja, rođendane, proslave i druge porodične skupove, a zabranjuje se i rad fitnes centrima /fitnes klubovi, bodi – bilding klubovi i slični objekti/ i kulturno-umjetničkim društvima, kao i organizacija i izvođenje muzike uživo u ugostiteljskim objektima za smještaj, ishranu i piće, na otvorenom i u zatvorenom prostoru.\nOd 5. do 12. aprila obustavlja se vaspitno-obrazovni rad u prostorijama osnovnih i srednjih škola i univerziteta i ustanova za obrazovanje odraslih u Republici Srpskoj uz obavezu organizovanja nastave na daljinu korišćenjem sredstava elektronske komunikacije.\nZabranjuje se i rad “velnes” i spa centrima i bazenima, osim za obavljanje trenažnog procesa profesionalnih sportista i profesionalnih sportskih organizacija, kao i rad skijalištima i skijaškim centrima.\nZabranjuje se i rad priređivačima igara na sreću, kao i organizacija klasične tombole, osim priređivačima internet i ostalih lutrijskih igara na sreću, te aktivnosti unutar ustanova kulture koje podrazumijevaju istovremeno prisustvo više lica u istom prostoru /pozorišta, bioskopi, muzeji, galerije/.\nU periodu od 5. do 12. aprila ograničava se rad ugostiteljskim objektima za ishranu i piće, uključujući objekte koji posluju samostalno ili u okviru drugih objekata u kojima se obavlja privredna djelatnost /benzinske pumpne stanice i slično/ na način da se u periodu od 6.00 do 22.00 časa dozvoljava vršenje usluge dostave hrane i pića, kao i šalterska prodaja hrane i pića bez mogućnosti konzumiranja unutar i ispred ugostiteljskog objekta.\nSubjekti koji vrše proizvodnju i prodaju hljeba i svježih peciva, pekarskih i proizvoda od brašna, kolača i svježe tjestenine mogu obavljati djelatnost isključivo prodajom svojih proizvoda bez mogućnosti konzumiranja unutar prodajnog objekta uz strogo pridržavanje uputstava nadležnih institucija.\nIz Republičkog štaba je saopšteno da je dozvoljen rad trgovačkim centrima.\nSubjekti koji pružaju usluge građanima dužni su organizovati svoj rad uz primjenu propisanih epidemioloških mjera sa posebnom pažnjom na ograničenje broja lica u objektu u zavisnosti od površine prostora i uz obavezno poštovanje propisanog fizičkog rastojanja.\nNa ulazu u objekat subjektu su dužni da postave obavještenje o ukupnom broju lica koja mogu boraviti u odnosu na njegovu površinu, te da odrede jedno ili više lica za sprovođenje epidemioloških mjera u zajedničkim prostorima objekta /glavni ulaz, prolazi, hodnici/ – saopšteno je iz Biroa Vlade za odnose s javnošću.\nPravni subjekti, republički organi uprave, organi jedinica lokalne samouprave i ostali subjekti koji vrše javna ovlašćenja, kao i vaspitno – obrazovne ustanove dužni su organizovati rad od kuće za radnike za poslove za koje je to moguće.\nNaređuje se štabovima za vanredne situacije jedinica lokalne samouprave, a posebno onima u kojima je pogoršana epidemiološka situacija da, u skladu sa Zakonom o zaštiti i spasavanju u vanrednim situacijama, a zbog pogoršane epidemiološke situacije na svojoj teritoriji donesu restriktivnije mjere u odnosu na republičke.\nLokalnim štabovima je naređeno da pod hitno preduzmu sve potrebne mjere i radnje na sanaciji epidemiološke situacije na teritoriji svoje lokalne samouprave, te da o preduzetim mjerama i radnjama u roku od 48 časova obavjeste Republički štab za vanredne situacije.


Međak: Vladavina prava bi našu vlast politički koštala | EurActiv Serbia\nMeđak je agenciji Beta kazao 26. maja da su vlasti u Srbiji u protekla dva meseca prekinule s ofanzivnom retorikom protiv Evropske unije, ali da suštinski nisu učinili nijedan značajan potez koji bi ukazao da se Srbija nalazi na putu ka članstvu u EU.\n"Možda će do nekih pomaka doći, ali tek u decembru, pred izbore. Sada se radi na promeni Ustava, ali ustavni amandmani neće obezbediti nezavisnost pravosuđu. Vladavina prava bi našu vlast politički koštala", ocenio je ekspert evropskih integracija.\nDodao je da je krajnji zahtev poglavlja 23 da se dokaže da je pravosuđe nezavisno, "što neće biti moguće".\n"Amandmane su pisala NN lica iz Ministarstva pravde, iako je po našem Ustavu to posao parlamenta uz pomoć pravnih eksperata. Ti ustavni amandmani nikada zvanično nisu dostavljeni Skupštini Srbije, a svi pričaju o njima kao da će sutra biti usvojeni", naveo je Međak.\nNaglasio je da amandmani samo izmeštaju mesto političke kontrole pravosuđa iz Skupštine na Visoki savet sudstva i Državno veće tužilaštva koje će kontrolisati ljudi koje izabere parlament.\n"Da bi pravosuđe bilo nezavisno morala bi da se eliminiše politička kontrola", ocenio je on.\nPrema Međakovim rečima, tek pre par dana su usvojene pregovaračke pozicije u poglavljima 10 (informaciono društvo i mediji), 15 (energetika) i 16 (porezi) koje su trebale da budu usvojene pre tri-četri godine.\n"Suština našeg puta ka EU je da pravosuđe bude nezavisno. Bez nezavisnog pravosuđa ne može biti borbe protiv korupcije i organizovanog kriminala. Zato razrešenje kriminalnih afera, kao što su Krušik, Jovanjica, Telekom i Savamala, i dalje tapka u mestu", rekao je Međak.\n"U vlasti je trenutno aktuelna borba unutar Srpske napredne stranke (SNS), tako da se na organizovani kriminal zaboravilo", kazao je Međak.\nNa pitanje Bete, da li je aktuelna vlast zaista zainteresovana da Srbija postane članica EU, Međak je kazao da - nije.\n"Naša vlast je dovoljno blizu EU da može da uživa određene privilegije, ali je istovremeno i dovoljno udaljenja da ne mora da primenjuje evropska pravila", zaključio je potpredsednik Evropskog pokreta u Srbiji.


Dodik pisao Vučiću: Molim te, odloži posetu - 04.10.2018, Sputnik Srbija\nPredsednik Republike Srpske Milorad Dodik uputio je pismo predsedniku Srbije Aleksandru Vučiću u kojem ga moli da odloži posetu Istočnom Sarajevu, imajući u... 04.10.2018, Sputnik Srbija\nvesti, svet, aleksandar vučić, milorad dodik, region\n20:55 04.10.2018 (Osveženo: 03:50 26.08.2021)\nPredsednik Republike Srpske Milorad Dodik uputio je pismo predsedniku Srbije Aleksandru Vučiću u kojem ga moli da odloži posetu Istočnom Sarajevu, imajući u vidu napade na Vučića koji dolaze ne samo od bošnjačkog naroda, već i od srpskih predstavnika koji ga optužuju za mešanje u izbore i uticaj na volju srpskog naroda u BiH. Vučić je molbu uvažio.\n„Iskreno Vas molim da Vašu posetu Istočnom Sarajevu odložite za posle predstojećih izbora. To Vas molim sa istinskom željom i s poštenom namerom da Vas zaštitim od napada svih onih koji ne žele bolju budućnost za srpski narod“, naveo je u pismu Dodik, koji će sutra u Istočnom Sarajevu prisustvovati svečanom otvaranju bolnice „Srbija“.\nOn je poručio Vučiću da ne dozvoli podele Srba u Republici Srpskoj i Srbiji, jer je to jedan narod, te istakao da je i jedinstvo Republike Srpske i Srbije prirodno i da se ne sme odustati od toga, saopšteno je iz kabineta predsednika Srpske.\n„Republika Srpska, njen narod i ja, kao njen predsednik, večito ćemo Vam biti zahvalni za bezrezervnu podršku. Hvala za donacije kojima smo izgradili ili rekonstruisali bolnice, vrtiće, škole, domove kulture, puteve, mostove i komunalnu infrastrukturu. Zahvaljujući Vama, narod u Republici Srpskoj oseća podršku i ljubav Srbije“, navodi se u pismu.\nPredsednik Republike Srpske ponovo je potvrdio bratstvo sa Srbijom i svoju posvećenost bliskoj međusobnoj saradnji, zbog bolje budućnosti za jedan i jedinstveni srpski narod.\n„Dragi prijatelju, molim Vas da se koliko u ponedeljak vidimo u Beogradu i napravimo planove za nastavak saradnje Srbije i Srpske. Takođe Vas molim da ništa ne zamerite narodu Republike Srpske samo zato što neki od opozicionih predstavnika govore loše o Srbiji o Vama lično, jer mi Srbi iz Republike Srpske uvek ćemo gledati u Srbiju kao svetionik slobode i nade za celokupni srpski narod“, naveo je Dodik, prenela je Iskra.\nOn je obavestio Vučića da bolnica koja će svečano biti otvorena sutra u Istočnom Sarajevu nosi ime „Srbija“.\nVučić: Neću ići\nPredsednik Srbije je večeras, na konferenciji za novinare sa specijalnim izvestiocem Evropskog parlamenta za Srbiju Dejvidom Mekalisterom, izjavio da je uvažio Dodikovu molbu i da neće otići u Istočno Sarajevo.\n„Neću ići. Dobio sam pismo predsednika RS Milorada Dodika neposredno pred ovaj sastanak. Srbija se nije mešala, za razliku od nekih drugih, u izborni proces u BiH“, naglasio je Vučić.\nRekao je da nije zaboravio šta je rekao ljudima i da će na jednom ili više primera shvatiti šta su radili neki na izborima i dokle se išlo kako bi se uticalo pre svega na izbornu volju srpskog naroda.\n„Neću im dati priliku da optuže Srbiju. Prihvatio sam molbu i zahtev predsednika Dodika. Neću ići u Istočno Sarajevo“, dodao je on.\nVučić je najavio da će, oni koji su pokušavali Srbiju da optužbe, krijući neke druge, dobiti odgovarajući odgovor čim se izborni proces završi.


Novosti, Izet Ljajić izabran za člana Inženjerske Akademije Srbije\nVaša lokacija / Naslovna / Novosti / Izet Ljajić izabran za člana ...\nPovelja o izboru\nLjajić je time postao prvi član ove akademije iz putne privrede Srbije, u kojoj važi za jednog od doajena, a do sada je objavio brojne radove i publikacije o uslovima i potrebama izgradnje i održavanja puteva na našim prostorima, posebno na područjima Pešterske visoravni, Kopaonika i Golije.\nOn se zahvalio bivšim kolegama ovog novopazarskog preduzeća, koji su organizovali prijem u njegovu čast, uz želju da i oni nastave da pišu i postanu članovi ove prestižne akademije.\n“Mi inženjeri nemamo velikog afiniteta prema pisanju, a ja sam imao sreću da poznajem rahmetli dr Ejupa Mušovića koji je mnogo voleo puteve i koji je imao običaj da kaže da neko može da bude bogat i pametan, ali ako nije ostavio pisani trag iza sebe onda skoro da nema ništa”, rekao je Ljajić koji je početkom ove godine, nakon 45 godina rada, otišao u penziju.\nAD "Novi Pazar - Put"\nDirektor ovog preduzeća Ibrahim Škrijelj rekao je na prijemu da oni i dalje ubiraju plodove Ljajićevog dugogodišnjeg angažovanja, zahvaljeujući čemu firma važi za jednu od najboljih u putnoj privredi Srbije.\nInženjerska Akademija Srbije osnovana je 2000. godine radi ostvarivanja ciljeva i zadataka iz tehničko-tehnoloških delatnosti, razvoja i unapređenja inženjerske struke, primene savremenih tehničko-tehnoloških znanja, unapređenja standarda i sadržaja u nauci, obrazovanju, privredi, zaštiti životne sredine i drugim privrednim sferama života i rada.\nIzet Ljajić član Inženjerske Akademije Srbije, RTV Novi Pazar


Vesti online / Vesti / Hronika / Suđenje Miškoviću: Saslušati Tadića i Radulovića\nSuđenje Miškoviću: Saslušati Tadića i Radulovića\nBranilac biznismena Miroslava Miškovića, advokat Zdenko Tomanović zatražio je danas u nastavku suđenja da bude saslušan bivši predsednik Srbije Boris Tadić jer su, kako je naveo, njegove službe svojevremeno ispitivale poslovanje Miškovića i nisu našle nepravilnosti.\nI ranije ispitivano njegovo poslovanje, ali nije bilo nepravilnosti: Miroslav Mišković\nTomanović je u Specijalnom sudu zahtevao i da svedoči bivši ministar privrede Saša Radulović, za koga tvrdi da je pomogao da se napiše optužnica. On je kazao da je Radulović to radio pre nego što je postao ministar i zatražio da sud nabavi ugovor Tužilaštva i Radulovića o njegovom angažovanju i da ustanovi ko mu je platio za rad.\n* Čačak: Mladić uhapšen zbog ucenjivanja beogradskog biznismena\n* ''Skinite mi optužbu za utaju poreza''\n* Miškovićima vraćeni pasoši\n* "Tata odlučivao, ja potpisivao"\n* Mišković: Ne terajte me da se sudimo po međunarodnim sudovima\nBranilac Miroslava Miškovića je zatražio je i da se odbije predlog optužbe da se kao dokaz prihvate nalazi veštaka tužilaštva o putarskim preduzećima.\nUkoliko sud to ne učini, Tomanović je najavio da će odbrana kao svedoka predložiti bivšeg inspektora za devizne transakcije Pavla Zeljića, za koga je rekao da se detaljno upoznao sa predmetom i ustanovio da nije bilo nezakonitih radnji.\n- Nijedna radnja koju je opisao tužilac, nije protivpravna. Nema krivičnog dela ako radnja ne sadrži protivpravnost, i to je centralna stvar i najveći problem rada tužilaštva od početka - rekao je Tomanović.\nMiškovićev advokat je kazao da je njegov klijent, po navodima tužilaštva, prestao da bude vlasnik u putarskim preduzećima 2005. godine, a njegov sin Marko 1. oktobra 2008. godine, a da se terete za štetu nastalu u tim firmama tri-četiri godine kasnije.\nKako je istakao, Mišković je optužen da je zajmom putarskim preduzećima stekao protivpravnu korist od 217.000 evra, a ne "milione koji se spominju u medijima". Tomanović je dodao da optužnica tereti Marka Miškovića za to što je kupio akcije po jednoj ceni, a prodao po drugoj, ostvario profit i "ništa više".\nPo njegovim rečima, svaka radnja njegovih branjenika je opisana u optužnici sasvim u skladu sa zakonima, Ustavom i međunarodnim konvencijama. On je rekao da se Miroslavu Miškoviću krši pravo na pretpostavku nevinosti i da će se zbog toga žaliti Ustavnom sudu Srbije.\nMišković je zajedno sa vlasnikom Nibens grupe Milom Đuraškovićem i drugima optužen za zloupotrebe u preduzeću za proizvodnju maziva FAM iz Kruševca, putarskim firmama i utaju poreza.\nHRONIKA ''Skinite mi optužbu za utaju poreza''\nHRONIKA Mišković traži pasoš na jedan dan\nHRONIKA Kako advokati brane Miškoviće?\nPonedeljak 23.02.2015. 12:54\nVučićevo pravosuđe biće "prinuđeno" da oslobodi Miškovića i da mu plati debelu odštetu sa grbače naroda Srbije .


QTUM: Završena nadogradnja glavne mreže, korisnici mogu da pristupe novčićima\nBTC $62.828 +0,07%\nETH $4.212 +2,01%\nEOS $4,86 +1,33%\nDOGE $0,27 +3,70%\nQTUM, alternativa bitkoinu i itirijumu, je nedavno završio nadogradnju svoje glavne mreže na Binance-u (menjačnica), čime je omogućio korisnicima da imaju pristup svojim novčićima.\nQTUM, alternativa bitkoinu i itirijumu, je nedavno završio nadogradnju svoje glavne mreže na Binance-u (menjačnica), čime je omogućio korisnicima da imaju pristup svojim novčićima. Nadogradnjom platforme uspešno su pretvoreni svi postojeći QTUM novčići i menjačnica više neće prihavatati depozite starih ERC20 novčića.\nVažne nadogradnje pametnih ugovora\nNadogradnja QTUM platforme, koja je trenutno rangirana na 14. mestu prema ukupnoj tržišnoj vrednosti, predstavlja značajnu promenu u funkcionalnosti pametnih ugovora. Prvo, QTUM je kreirao Ethereum Virtual Machine, koja omogućava kompatibilnost sa pametnim ugovorima zasnovanim na Solidity-ju.\nDrugo, nadogradnja obezbeđuje optimizovanu proof of stake (PoS) generaciju pametnih ugovora, kao i i novi grafički interfejs koji korisnicima omogućava kreiranje novih pametnih ugovora, slanje QTUM-a i proveru statusa ugovora. Iako su u fazi finih podešavanja, interfejs pruža osnovnu funkcionalnost potrebnu za brži razvoj na platformi.\nOmogućeno sklapanje partnerstva\nKao sistem pametnih ugovora, QTUM predstavlja novu opciju za programere izvan bitkoin i itirijum lanaca. Nova nadogradnja platforme omogućava QTUM-u da uđe u partnerske odnose sa drugim sistemima koji rade na principu pametnih ugovora.\nNa primer, Matchpool je nedavno potpisao sporazum koji omogućava partnerstvo sa QTUM-om. Generalni direktor Matchpool-a Ben Šimon je izjavio:\n“Matchpool je stvarno uzbuđen što je pokrenuo svoju platformu na QTUM-ovom blokčeinu. Vidimo ogroman potencijal u korišćenju ove tehnologije koja čini naš protokol mnogo efikasnijim kada se bavimo transakcijama širom mreže.”\nNadogradnja će biti dobrodošlo poboljšanje za korisnike koji su želeli da naprave pametan ugovor unutar sistema. Iako je ukupna tržišna vrednost QTUM-a smanjena, idalje je među prvih dvadeset.\nDirektor TRON-a tvrdi da će ga najnovije unapređenje učiniti "200 puta bržim" od itirijum


Naslovna Bač Pronađen trinaestogodišnji Petar, više osoba uhapšeno\nTrinaestogodišnji Petar Mitrović iz Stare Pazove koji je nestao u subotu uveče, pronađen je večeras.\nViše osoba iz Stare Pazove povezanih sa njegovim nestankom je uhapšeno, javljaju portal pazova.org i RTV.\nKako javlja naš reporter ispred Policijske stanice u Staroj Pazovi se okupio veliki broj građana i Petrovih drugova iz…\nPosted by Rtv Stara Pazova on Sunday, October 27, 2019\nKako javlja Blic, dečak je na sigurnom i uskoro će stići u porodični dom u Staroj Pazovi.\n„Hapšenje otmičara mog sina je u toku, čekam da mi dovedu dete“, izjavio je otac nestalog dečaka za „Blic“.\nPrema nezvaničnim saznanjima u potragu za dečakom bili su uključeni najbolji operativci policije iz Pazove, Sremske Mitrovice, Novog Sada i Beograda. Kako je Blicu potvrđeno u MUP-u, privedeno je 20 ljudi koji se ispituju da li imaju neke veze sa nestankom dečaka. Na desetine policijskih službenika je na terenu i sve se pretražuje.\nPetar je nestao u subotu uveče oko 23 sata i na sebi je imao crnu trenerku. Prethodno je poslednji put viđen u Zmaj Jovinoj ulici u centru Stare Pazove.\nRoditelji dečaka su imućni i ugledni Pazovčani. Veruje se da je u pitanju bila otmica sa ciljem da se od porodice dečaka iznudi novac.\nPrethodni tekstFK Kabel – OFK Bačka 1:1 (VIDEO)\nSledeći tekstPoraz Panonije na startu Druge lige Srbije


Velika Britanija: U pabovima najveća razlika u zaradama između muškaraca i žena\nBritanska vlada prikupila je i objavila podatke koliko su u sektoru alkoholnih pića plaćeni muškarci i žene, uz zaključak da je razlika u zaradi izražena u nekim od najvećih vinskih i pivskih kompanija i proizvođačima žestokih pića, sa izrazitim disbalansom zarada u sektoru pabova...\nKompanije sa više od 250 zaposlenih, uz neke izuzetke javnog i dobrovoljnog sektora, u obavezi su da obelodane visinu zarade za muškarce i žene.\nRodna razlika u zaradi (gender pay gap) je prosek satnice za muškarce i žene u kompaniji. Ako žene obavljaju manje plaćene pozicije u kompaniji od muškaraca, to znači da je rodna razlika u zaradi viša.\nOdnos podeljenih bonusa muškarcima u odnosu na žene takođe je podatak koji su kompanije u obavezi da objave.\nNajveća razlika u sektoru pabova\nSa izuzetkom dve vinske kompanije, muškarci su za obavljanje svog posla plaćeni više nego žene, a pabovi su posebna demonstracija negativnog disbalansa koji postoji u čitavoj industriji alkoholnih pića.\nNajveća grupa pabova u Velikoj Britaniji Ei Group, koja posluje na više od 5.000 lokacija, kao i Punch taverne, svoju žensku radnu snagu plaćaju u proseku 47 odsto, odnosno 41 odsto manje nego muškarce. JD Wetherspoon, koji posluje na 900 lokacija u Britaniji, izvestio je o nižoj razlici u zaradama, koja iznosi 5,2 odsto.\nMeđu drugim velikim kompanijama koje su objavile svoje podatke su Heineken i Greene King, koje svoje zaposlene ženskog roda plaćaju 13 odsto, odnosno 16,1 odsto manje nego muškarce.\nU vinskom sektoru postoje dva velika izuzeka, kompanije Majestic i Accolade, u kojima su žene plaćene bolje od muškaraca. Sa druge strane, najveću razliku u korist muškaraca pravi proizvođač Bibendum, koji zaposlene muškog roda u proseku plaća 30 odsto više u odnosu na žene.\nSituacija je nešto bolja u sektoru žestokih pića - Pernod Ricard je izvestio o rodnoj razlici u zaradama od 18 odsto u korist muškaraca, dok je još jedan globalni proizvođač žestine, škotski Diageo, izvestio da je vrednost satnice za žene niža za 11,3, odsto.


U PRIPREMI ZAKON KOJI ĆE REGULISATI RAD AGENCIJA ZA PRIVREMENO ZAPOŠLJAVANJE: Za radnike angažovane preko agencije morali bi da važe odgovarajući kolektivni ugovori koji su već na snazi kod poslodavca ili u grani u kojoj se angažuju, a ovi radnici bi trebalo da imaju pravo da se sindikalno organizuju i kod poslodavca za kog rade, i na nivou agencije sa kojom sklapaju ugovor\nKada je u julu 2014. godine donet kontroverzni Zakon o izmenama i dopunama Zakona o radu "Sl. glasnik RS", br. 75/2014), na koji su zamerke imale sve sindikalne organizacije u Srbiji, u okviru njega je definisana mogućnost angažovanja radnika preko agencija za privremeno zapošljavanje, ali je ostavljeno da se čitava ova oblast reguliše posebnim zakonom koji je od tada još uvek u procesu pripreme.\nOvakav oblik zaposlenja, koji se često naziva i "rad na lizing", podrazumeva da se radnici zapošljavaju kod specijalizovanih agencija koje ih onda "ustupaju" poslodavcima kojima su potrebni radnici na privremenim i povremenim poslovima, što se najčešće definiše kao nestandardni oblik zaposlenja. Radnici u takvim situacijama ne potpisuju bilo kakav ugovor sa poslodavcem kod kog rade, već isključivo sa agencijom, njihov položaj je krajnje nesiguran, a prava su im izuzetno ograničena, što je posebno slučaj u Srbiji, jer još uvek ne postoji zakon koji uređuje ovu oblast. "Rad na lizing" regulisan je samo podzakonskim aktima koji propisuju vrlo labava pravila osnivanja agencija, bez ikakve zaštite radnika. Iako se ovakva vrsta zapošljavanja odvija u nekoj vrsti zakonskog vakuuma, tokom poslednjih sedam godina broj agencija konstantno raste, kao i broj radnika koji su zaposleni na ovaj način. Procenjuje se da je u Srbiji gotovo 100.000 ljudi zaposleno preko agencija za privremeno zapošljavanje.\nU Evropskoj uniji udeo agencijskih radnika u ukupnom broju zaposlenih iznosi u proseku 1,6%, dok u Nemačkoj čak 2,2% zaposlenih čine radnici koji rade preko agencija, a u Velikoj Britaniji čitavih 3,8%. Međunarodna organizacija rada i druge radničke organizacije su decenijama odbijale da priznaju legitimnost ovakve vrste zapošljavanja, ali kako je tokom poslednjih decenija dvadesetog veka položaj radnika na globalnom nivou postajao sve lošiji, bile su prinuđene da prihvate postojanje agencija za privremeno zapošljavanje i da zahtevaju da se koliko je moguće zakonski zaštite prava radnika koji se angažuju na ovaj način. Evropska unija je 2008. godine donela Direktivu o radu preko preduzeća za privremeno zapošljavanje, kojom je definisano da radnici koji se angažuju preko agencija moraju imati jednaku platu i iste uslove rada kao i redovno zaposleni kod poslodavca kom su ustupljeni. U Srbiji je, međutim, ostavljena mogućnost da se radnici zapošljavaju na ovaj način, a da nije precizirano koja su njihova prava, niti koje su obaveze agencija preko kojih su angažovani i poslodavaca koji koriste usluge agencije, što je situacija koja ostavlja veliki prostor za zloupotrebe.\nKompanija NIS je, na primer, ubrzo nakon privatizacije otpustila 900 radnika iz maloprodaje, nakon čega im je ponudila da rade isti posao preko agencije za upola manju platu i sa znatno smanjenim ostalim pravima, tako da u NIS-u trenutno radi 4.000 stalno zaposlenih, dok 4.500 ljudi radi "na lizing". Još više zabrinjava da slična praksa postoji i u velikom broju preduzeća iz javnog sektora, kao na primer u Pošti Srbije, koja je u novembru 2017. godine donela odluku o dodeli ugovora vrednog gotovo četiri milijarde dinara za agencijsko angažovanje radne snage, pri čemu poštari zaposleni preko agencija, ili omladinskih, odnosno studentskih zadruga imaju dosta niže plate i manje prava nego njihove stalno zaposlene kolege. Pošta nije izolovan primer, slična situacija postoji i u drugim preduzećima kao što su EPS, Telekom, Srbijagas, JP Gradska čistoća, Aerodrom Nikola Tesla... Neophodno je, međutim, istaći da preduzeća iz javnog sektora ne angažuju radnike preko agencija samo zato što žele da uštede na izdacima za radnu snagu i ostvare veći profit, ili da bi držali radnike u stalnoj neizvesnosti, već i zato što su već četiri godine na snazi mere zabrane zapošljavanja u javnom sektoru koje je donela Vlada, a koje će biti primenjivane i u 2018. godini. Zato su javna preduzeća često primorana da na sistematizovanim radnim mestima angažuju radnike "na lizing", kako bi obezbedila elementarno funkcionisanje dok je zabrana zapošljavanja na snazi. Ova zabrana je uvedena pod uticajem međunarodnih finansijskih institucija (pre svega Međunarodnog monetarnog fonda), u sklopu širih sistemskih pritisaka za sprovođenje mera štednje, koje se koriste za "disciplinovanje" kako zemalja u razvoju, tako i razvijenih zemalja. Cilj mera štednje jeste smanjivanje budžetskog deficita na nacionalnom nivou, ali ono što je praksa pokazala jeste da štednja najviše pogađa najranjivije delove društva, zato što dolazi do smanjenja socijalnih izdataka, penzija, plata u javnom sektoru, izdataka za obrazovanje i zdravstvo, kao i do eskalacije "rada na lizing" i drugih oblika prekarnog rada.\nMnoge sindikalne organizacije, kao na primer Savez samostalnih sindikata Srbije, isticale su da je agencijski rad samo još jedan vid eksploatacije radnika i da bi trebalo da bude zabranjen. Udruženi sindikati Srbije Sloga pokrenuli su postupak ocene ustavnosti propisa kojima je u našoj zemlji uveden rad na lizing, a sindikati Pošte Srbije su među zahteve svojih štrajkova tokom 2017. godine između ostalog uvrstili i ukidanje zabrane zapošljavanja u javnom sektoru, angažovanje potrebnog broja izvršilaca i sredstava za rad na tehnološkim radnim mestima, i rešavanje statusa radnika koji rade po osnovu privremenih i povremenih poslova i visine cene rada za radnike koji su radno angažovani po ovom osnovu.\nUkoliko se ne radi o poslovima izrazito sezonskog karaktera, moralo bi da postoji ograničenje u pogledu procenta radnika koji se smeju zaposliti preko agencija. Ovo rešenje je predstavljalo još jednu od velikih tačaka spoticanja u dosadašnjem radu grupe za izradu nacrta zakona, zato što predstavnici sindikata insistiraju na tome da bi trebalo ograničiti procenat zaposlenih preko agencija na 10% od ukupnog broja zaposlenih kod istog poslodavca, dok se drugi članovi radne grupe sa tim ne slažu. Ukoliko bi se ovo ograničenje uvelo, smanjila bi se mogućnost poslodavaca da preko agencija zapošljavaju radnike čak i za one pozicije za koje su im potrebni stalni radnici. U Norveškoj je zakonom određeno da ukoliko zaposleni preko agencije čine više od 10% ukupne radne snage određene kompanije i ukoliko su angažovani na period duži od godinu dana, poslodavac mora da dobije odobrenje od predstavnika reprezentativnog sindikata za ovakvu vrstu angažovanja radnika.\nPoslodavac koji koristi usluge agencije ne bi smeo da bude lice povezano sa tom agencijom, u skladu sa definicijom povezanog lica koja već postoji u Zakonu o privrednim društvima ("Sl. glasnik RS", br. 36/2011, 99/2011, 83/2014 - dr. zakon i 5/2015), čime bi se sprečilo da poslodavci osnivaju "ćerke firme" preko kojih bi simulovano angažovali svoje radnike.\nDa bi efekat Zakona o radu preko agencija bio potpun, njegovo usvajanje bi morala da prati izmena, ili donošenje propisa koji regulišu angažovane radnika preko studentskih ili omladinskih zadruga, položaj radnika zaposlenih na poslovima obezbeđenja i održavanja, kao i brojnih drugih žarišta prekarnog rada. U radnoj verziji zakona o agencijskom zapošljavanju, navedene kategorije su potpuno preskočene, a jedino se njihovim uključivanjem u sveobuhvatni sistem zaštite radničkih prava mogu sprečiti dalje zloupotrebe od strane poslodavaca. Drugim rečima, čak i ako Ministarstvo za rad, zapošljavanje, boračka i socijalna pitanja prihvati ove predloge, i ako Narodna skupština usvoji najbolji, odnosno najpodnošljiviji mogući zakon o agencijama za privremeno zapošljavanje, ukoliko ta poboljšanja ostanu izolovana iz šireg pravnog okvira koji štiti radnike, lako bi se moglo desiti da veliki broj trenutno aktivnih agencija za privremeno zapošljavanje jednostavno promeni pravni oblik u zadruge i nastavi sa primenom praksi koje su izrazito štetne za radnike.\nJedino stalno zaposlenje može pružiti radnicima sigurnost i slobodu u radu i životu, i ono bi trebalo da predstavlja pravilo, a sve ostale vrste povremenog i nestandardnog zaposlenja bi morale da budu izuzetak, koji se koristi samo onda kad za njim postoji stvarna potreba i nedvosmisleni obostrani interes poslodavaca i radnika. Najdelotvorniji način da se poslodavci destimulišu od zloupotrebe agencijskog rada je da se propišu posebni nameti za ovu vrstu rada, kako bi se on učinio skupljim u odnosu na redovno zapošljavanje. Naime, povremeni i privremeni rad je izuzetna potreba poslodavca, privremeno i povremeno rešenje za vanredne situacije. Svaka vanredna situacija iziskuje dodatne obaveze u odnosu na redovne prilike, pa nema razloga da rad "na lizing" za poslodavca bude jeftiniji od rada u redovnim uslovima. Ukoliko se uspostave ovakva pravila, i ukoliko se ona budu poštovala, poslodavci neće imati motiv da beskrajno simuliraju "lizing" status radnika koji su u stvarnosti trajno angažovani.\nDa bi se pravila poštovala neophodno je, naravno, da postoje institucije osposobljene da kontrolišu primenu zakona u stvarnosti. Inspekcija rada u stanju u kom je danas svakako nije osposobljena da kontroliše da li je radnik zaista angažovan za privremene i povremene poslove, ili radi za stalno simulirajući "rad na lizing", tako da borba protiv zloupotreba u ovoj oblasti presudno zavisi od osnaživanja Inspekcija da se kompetentno bavi svojim poslom. Pored neizostavne uloge nadležne državne inspekcije, neophodno je da se sindikatima i drugima radničkim organizacijama omogući da vrše kontrolu primene određenih zakonskih odredbi i brinu se o zaštiti prava radnika "na lizing" bez obzira na to da li su članovi sindikata ili ne, budući da se radi o izuzetno ugroženoj kategoriji radnika, i da zloupotreba njihovog nesigurnog položaja ima dalekosežne posledice na nivo prava svih zaposlenih. Ali, da bi do bilo kakvih rezultata došlo, neophodan prvi korak je donošenje zakona koji će uvesti određeni red u ovu potpuno neuređenu oblast, u kojoj su zaposleni do sada bili potpuno obespravljeni i ostavljeni na milost i nemilost zakonu jačeg.\nIzvor: Vebsajt Danas, Saša Perić - Ivan Zlatić, 18.01.2018.


August 2019 - Страница 5 од 14 - Far\nFoto dana: Caribrod Autor: Stefan Pavić\nPredsednik opštine Dimitrovgrad Vladica Dimitrov i njegov pomoćnik zadužen za komunalnu delatnost i putnu infrastrukturu Žan Conević, obišli su danas nekoliko gradilišta na teritoriji opštine Dimitrovgrad. Oni su posetili radove na rekonstrukciji foajea Doma kulture, centralnog gradskog trga, skupštinske sale i tribina sa pratećim prostorijama u\nCurio gas na železničkoj stanici u Dimitrovgradu, povređenih nema\nNa petom koloseku železničke stanice u Dimitrovgradu, juče 20. avgusta oko 8.30, prilikom preuzimanja kompozicije cisterni primećeno je curenje tečnog naftnog gasa iz dve cisterne voza koji je stigao iz Bugarske. Kako su saopštile „Infrastrukture železnice Srbije“, na lice mesta su izašli vatrogasci i pripadnici Sektora\nFoto dana: Seoski sokak Autor: Slobodan Aleksić\nKoliko zarađuju i na šta troše novac bugarska domaćinstva?\nBugari zarađuju malo i troše malo. Oni su na poslednjem mestu na evropskoj rang-listi potrošnje po glavi stanovnika sa 56% od prosečnog nivoa u EU. Nivo prihoda i troškova bugarskih domaćinstava pokazuje da trenutno stvari zaista nisu baš ružičaste, ali se one ipak postepeno i


Pfizerove vakcine u BiH stižu najkasnije do 10. februara - Impuls\nObjavljeno: Petak, 08 Januar 2021 07:51\nPredstavništvo Pfizer BH usko sarađuje sa vladom u Bosni i Hercegovini, a distributeri lijekova iz naše zemlje izbjegavaju razgovore s novinarima zbog afere respiratori.\n- U okviru saradnje sa vladama, sarađuje se i sa vladom BiH kako bi se omogućio što brži pristup vakcini, rečeno nam je.\nDa se konačno počelo raditi na procesu direktne nabavke vakcina, ali ipak ne od strane onih najodgovornijih - to se prije svih odnosi na Vijeće ministara BiH i Ministarstvo civilnih poslova - već onih kojima je dosta čekanja i zavlačenja, pokazuje izjava dr. Rifata Rijada Zaida, predsjednika Saveza strukovnih sindikata doktora medicine i stomatologije FBiH, koji kaže da je do kraja sedmice planiran sastanak sa predstavnicima proizvođača vakcine i nekoliko kantona Federacije BiH. O kojim kantonima je riječ, nije precizirano.\n- Želimo da dvojako pomognemo, da omogućimo medijatorsku uslugu između svih nivoa vlasti, koncentrisani na državu i entitet, ali zašto ne i kantone i županije sa jedne strane i onih koji su osigurali vakcinu za borbu protiv Covid-19 sa druge strane, istakao je Zaid.\n- Procedura je da kompanija pripremi ugovor koji će federalni ministar zdravstva Vjekoslav Mandić potpisati i to je to. Koliko ja imam informacije, taj ugovor je spreman ili skoro spreman, problem je na drugoj strani, odnosno na federalnoj Vladi. Kompanije ne mogu bez odobrenja, a koliko znam, odobrenje mogu završiti za dan, dva, ali čemu odobrenje ako sa druge strane nemate raspoloženje da se to uradi, kad kažem sa druge strane, tačno mislim na entitetske vlade i ministarstvo i na državnu vladu i ministarstvo, naglasio je Zaid.\n- Kontaktirani smo od Ministarstva civilnih poslova BiH u vezi s pitanjima skladištenja i transporta 29. decembra, sad već prošle godine. S obzirom na ono što su oni napisali, oni su u pripremi postupka javne nabavke, špedicije, transporta i skladištenja medicinske opreme, odnosno vakcina. Napisali su da se transport i skladištenje vrši na temperaturnom režimu od -90 do -60. Mi, kao registrovana veleprodaja, trenutno nemamo uslove za skladištenje na temperaturi od -60 do -90 stepeni, rekao nam je Anel Rahimić, šef službe nabavke Hercegovinalijeka.\n- Bilo je upita, a u toku je javni poziv, ne za nabavku, već za skladištenje. U dio nadležnosti ne želimo ulaziti, rečeno nam je iz Farmacije 2011.


Čović: Moramo se hitno sastati s predstavnicima međunarodne zajednice koja vuče konce iz sjene | Poskok.info\nČović: Moramo se hitno sastati s predstavnicima međunarodne zajednice koja vuče konce iz sjene\nPredsjednik HDZ-a BiH Dragan Čović rekao je da je došlo vrijeme da predsjednik Vlade Federacije BiH Nermin Nikšić podnese zahtjev za razrješenje ministara koji su bojkotovali rad federalne vlade.\n“Nikšić je najavio ovih dana takvu odluku”, rekao je Čović nakon susreta delegacija HDZ-a BiH i SDS-a u Sarajevu.\nLider HDZ-a najavio je da će se danas sastati i s predsjednikom SDP-a Zlatkom Lagumdžijom.\nČović smatra da se ušlo u novu fazu kada je riječ o radu Vlade FBiH, istakavši da oni koji trenutno stanje podržavaju svjesno urušavaju BiH, jer nema funkcioniranja više od 50 posto izvršne vlasti, i to tamo gdje je ključ resora i ekonomskih potencijala.\nOn je istakao da je svjestan da visoki predstavnik Valentin Inzko neće povući svoji odluku o suspenziji odluka Središnjeg izbornog povjerenstva BiH, ali da očekuje da će se sam povući čovjek koji se nalazi na poziciji predsjednika FBiH, kojeg više nitko ne podržava.\n“Bilo bi najrazumnije da se ta osoba sama povuče i da što prije uhvatimo korak i deblokiramo procese, te da imamo izvršnu vlast na razini FBiH. Ne mogu uraditi ništa više od toga nego da se držim ustavnih okvira”, rekao je Čović.\nOn je napomenuo da ne želi “prizivati OHR da bilo što radi”, jer šta god da je uradio u posljednje vrijeme bilo je na štetu države i građana.\n“Nadam se da, ako uvjerljiva većina može izglasati proračun FBiH, što je već učinjeno, hitno može promijeniti i one koji upravljaju izvršnom vlašću FBiH, odnosno predsjednika FBiH i resorne ministre koji nisu dio te parlamentarne većine”, rekao je Čović.\nOn je napomenuo da će vrlo brzo predstavnici nove parlamentarne većine u FBiH morati sastati se s predstavnicima međunarodne zajednice, koji, kako je rekao, vuku konce iz sjene oko čitave situcije u FBiH, jer su je i izazvali suspendirajući odluke Središnjeg izbornog povjerenstva BiH.(Srna)


Katolička crkva: Ne odustati od tužbe protiv Srba ili mogu da se očekuju novi ratovi\nKatolička crkva: Ne odustati od tužbe protiv Srba ili mogu da se očekuju novi ratovi\nKomisija lustitia et pax Hrvatske biskupske konferencije (HBK) pozvala je Hrvatsku da zbog nedoslednosti Haškog tribunala ne odustane od optužbe protiv Srbije za genocid, jer je to neophodno zbog mira na ovim prostorima, dok bi se u suprotnom mogli očekivati novi ratovi.\n„Nužno je pred jednim ozbiljnim, neeksperimentalnim međunarodnim sudištem tražiti pravdu i ustanoviti pravilo za budućnost, a to je da se sukobi rešavaju sudom, a ne ratom. Takođe da oni koji započinju agresivni rat snose posledice. U protivnom, možemo očekivati nove ratove, jer sve upućuje na to da se zločini isplate: što se osvoji ostaje agresoru, a žrtve odgovaraju zato što su se branile“, piše u Izjavi koju su u Zagrebu predstavili predsednik Komisije, sisački biskup Vlado Košić i član Gordan Črpić“.\n„Ako međunarodna zajednica nije spremna kroz ad hoc Sud u Hagu postavi trajnije temelje mira na ovim prostorima, kako se to nazire iz pojedinih optužnica i presuda, onda tu odgovornost na sebe mora preuzeti Hrvatska, ako ni zbog čega drugog, onda zbog pijeteta prema žrtvama i sprečavanja ponavljanja dela“, navodi Komisija.\nKomisija ističe da je iznenađena presudom Stanišiću i Simatoviću posebno zbog činjenice da nijedan zvaničnik Srbije i vrha JNA nije proglašen delom udruženog zločinačkog poduhvata.\n„Ne možemo se oteti utisku da je riječ o celovitoj amnestiji Srbije odnosno njenog vojnog, obavještajnog i političkog vođstva za rat u bivšoj Jugoslaviji“, ističe Komisija.


Bajden pozvao talibane da oslobode američkog veterana\nTanjug 30. januara 2022. 23:34\nVAŠINGTON – Predsednik SAD Džozef Bajden pozvao je na oslobađanje veterana američke mornarice Marka Freriksa, koji je pre skoro dve godine uzet kao talac u Avganistanu.\nFreriks, građevinski inženjer i izvođač radova iz Lombarda u državi Ilinois, kidnapovan je u januaru 2020. godine u glavnom gradu Avganistana Kabulu i veruje se da je u pritvoru mreže Hakani povezane sa talibanima, prenosi AP.\n„Ugrožavanje bezbednosti Amerikanaca ili bilo kog nevinog civila je uvek neprihvatljivo, a uzimanje talaca je akt posebne okrutnosti i kukavičluka. Talibani moraju odmah da oslobode Marka ako očekuju da se razmatraju njihove težnje za legitimitetom. O ovome se ne može pregovarati.“, rekao je predsednik Bajden u nedelju povodom obeležavanja druge godišnjice otmice američkog državljanina.\nApel američkog predsednika dolazi u trenutku kada se Avganistan suočava sa teškom humanitarnom krizom nakon povlačenja SAD u avgustu prošle godine.\nTalibani su brzo preuzeli kontrolu nad večhim delom zemlje i strana pomočh koja je pristizala u zemlju je uglavnom zaustavljena čime su dovedeni u opasnost životi miliona Avganistanaca koji bi mogli da umru od gladi ili da se smrznu, navodi AP.\nSelakovic o poseti Bangladesu: Dobar zalog za buducu…\nCGO: Pokažite posvećenost na ubistvu Duška Jovanovića\nZapadna i ruska rezolucija u SZO o krizi izazvanoj ratom\nMrtvi labudovi na ušću Cijevne u Moraču\n10:45: Na Čukarici uništeno 16 kontejnera, šteta 3,2 miliona RSD


Umrlo osmoro pacijenata u kovid bolnicama niškog Kliničkog centra - JUGPRESS\nKlinički centar Niš saopštio je danas da su u njegovim kovid objektima na lečenju 103 pacijenta sa potvrđenim korona virusom, petoro je na respiratoru, a četiri pacijenta su umrla.\nU kovid bolnici u Kruševcu trenutno je hospitalizovano 88 pacijenata sa potvrđenim kovidom-19, dva su priključena na aparate za veštačku ventilaciju, a dva pacijenta su preminula, navodi se u preseku od 16 sati.\nU kovid bolnici ZC Lekovac trenutno je na lečenju 89 osoba sa potvrđenim virusom, a jedan pacijent je preminuo.\nU dve kovid bolnice u ZC Vranje su 44 pacijenata sa potvđenim kovidom-19, a među hospitalizovanim nema zaražene dece. U saopštenju se navodi da je jedna osoba umrla.


SABNOR BiH traži od Šmita da ukloni Dražinu bistu\nTanjug 9. avgusta 2021. 13:58\nBIJELJINA – Članovi Saveza antifašista i boraca narodnooslobodilačkog rata (SABNOR) BiH, traže od nadležnih, posebno od novog visokog predstavnika Kristijana Šmita da upotrijebi svoja ovlašćenja i sankcioniše podizanje spomenika četničkom vojvodi Draži Mihailoviću u Bijeljini.\nČlanovi SABNOR u saopštenju Šmita pitaju da li je moguće u današnjoj Nemačkoj da neka lokalna zajednica svoj trg nazove po Adolfu Hitleru i na njemu otkrije njegovu bistu. Ukoliko, kažzu, vlast i svi oni koji moraju da reaguju na ovu pojavu ne učine ništa člnovi SABNOR-a poručuju da će pozvati građane da se samoorganizuju i, kako kažu, „svoju sudbinu i sudbinu ove zemlje uzmu u svoje ruke, jer puno je legalnih načina borbe za slobodu, istinu i častan život“.\nU Bijeljini je juče otrkivena spomen-bista četničkom vojvodi Dragoljubu Draži Mihailoviću na gradskom trgu koji nosi njegovo ime.\nNa tom mestu je, inače, i ranije stajala Dražinan bista koju je pre nekoliko godina neko ukrao.\nKako su preneli lokalni mediji, spomen-bistu je svečano otkrio Dražin unuk Vojislav Mihailović.\nBronzana bista je delo akademskog vajara iz Bijeljine Zorana Jezdimirovića, visoka je 80 centimetara, a na njoj je ćirilicom ispisano „Ministar vojni, vođa pokreta otpora, do groba“, dok je ispod iscrtan zlatni krst.


Novi ambasador SAD-a u BiH Michael Murphy predao akreditive Željku Komšiću | Kosova.info\nDom|Najnovije|Novi ambasador SAD-a u BiH Michael Murphy predao akreditive Željku Komšiću\nNovi ambasador SAD-a u BiH Michael Murphy predao akreditive Željku Komšiću\nNovoimenovani američki ambasador u BiH Michael Murphy stigao je danas u Predsjedništvo BiH, gdje je predao akreditive predsjedavajućem Predsjedništva BiH Željku Komšiću. Murphyja je u Predsjedništvu dočekala brojna delegacija, a nakon predaje akreditiva novi ambasador Sjedinjenih Američkih Država obavio je i kratki razgovor s Komšićem.\nOd Murphyja se očekuje snažniji angažman protiv opasne politike, koju provodi vlast u RS-u predvođena liderom SNSD-a Miloradom Dodikom.\nTakođer se očekuje da će biti fokusiran i na borbu protiv korupcije, ali i brojne reforme od kojih je prva ona za Izborni zakon BiH s obzirom na to da bi mogla dodatno usložniti procese u BiH te dovesti u pitanje oktobarske izbore.\nPredsjednik Joe Biden je nominovao Michaela Murphyja u julu 2021. godine za novog ambasadora u BiH, a nakon što je prošao sva saslušanja sredinom decembra je zvanično imenovan za novog američkog ambasadora u našoj zemlji nakon što je Senat konačno potvrdio njegovu nominaciju.\nMurphy je obećao implementaciju Dejtonskog mirovnog sporazuma, odnosno ispunjavanje “5+2” za zatvaranje OHR-a i osiguranje teritorijalnog integriteta Bosne i Hercegovine.\nNaglasio je da Amerika mora biti više i izraženije prisutna na Balkanu, a posebno u BiH, te najavio veliku podršku SAD-a na euroatlantskom putu BiH. Istakao je i da SAD mora motivisati domaće političare da rade na reformama za dobrobit građana i države.\nReporter oduševio javnost: O dešavanjima u Ukrajini izvještavao na šest jezika\nHadžiju: Kosovski Srbi mogu da glasaju poštom ili u kancelariji za vezu


(Peking, 29. novembar 2013) Kineska advokatska kancelarija Beijing Deheng organizovala je 28. novembra 2013. godine Seminar o investicijama u zemljama Centralne i Istočne Evrope, uz pomoć i saradnju austrijske advokatske kancelarije Wolf Theiss. Seminaru su prisustvovali predstavnici više od 20 kineskih kompanija, od kojih neke već imaju saradnju sa Srbijom (npr. CMEC, kompanija koja je angažovana na revitalizaciji TE „Kostolac“).\nPredstavnik Ambasade Srbije u Pekingu, savetnik M. Stefanović, upoznala je učesnike seminara sa investicionim mogućnostima i privrednim potencijalima u Srbiji. Ukazano je da strategijsko partnerstvo Srbije i Kine i izvanredni politički bilateralni odnosi otvaraju mogućnosti za intenzivnu ekonomsku saradnju dve zemlje i posebno dolazak velikih kineskih investitora na srpsko tržište. Naglašena je izuzetno dobra saradnja Srbije i Kine u oblasti infrastrukture, sa posebnim akcentom na projekat mosta Zemun-Borča na Dunavu, kao najveći infrastrukturni projekat Kine u Evropi, kao i revitalizaciju TE Kostolac. Kineski privrednici su pozvani na ulaganja u strategijske sektore Srbije - infrastrukturu, energetiku, prirodne resurse i rudarstvo, poljoprivredu, automobilsku industriju i dr.


Četvrt veka gaženja i ubijanja Dejtona - šta je od njega ostalo - Sputnjik Srbija\n14:50 21.11.2020 Preuzmite kraći link\nAnđelković kaže da se Dejtonski sporazum krši, da je dosta izmenjen i da je evidentno da su oni koji žele centralizaciju BiH i pretvaranje konfederalne Bosne u unitarnu shvatili celu stvar kao jednu vrstu varanja Srba.\nGaženje Dejtona - šta je sve anulirano\nUkazao je da su sukcesivno tokom godina vršeni strašni pritisci na Republiku Srpsku koji su rezultirali otmicom preko 70 jurisdikcija i ovlašćenja koje je Republika Srpska dobila Dejtonom, od odbrane do državne bezbednosti pa do toga da je na pasošu bilo previđeno da stoji BiH, ali i entiteta, a sve to je postepeno anulirano.\n„Tako da BiH je danas jedna vrsta hibridne tvorevine gde je Dejtonski sporazum nasiljem i pritiscima u velikoj meri promenjen“, istakao je Anđelković.\nKako je naveo, i to je malo raznim centrima moći na zapadu i BiH koji i dalje pokušavaju dodatno da ga menjaju i završe posao centralizacije.\nOcenio je da je te centre moći iznenadio otpor koji je Republika Srpska pružila onog momenta kada je Dodik preuzeo vlast te da u tom periodu više nije bilo otmice ovlašćenja, jer se sa tim Republika Srpska nije složila. „Zato su ti zapadni centri nezadovoljni“.\nBiće pritisaka za potpunu izmenu Dejtonskog sporazuma\nNaš sagovornik očekuje, pogotovo posle pobede demokratskog predsedničkog kandidata u SAD Džao Bajdena, da će Vašington i Berlin vršiti dodatni pritisak na Republiku Srpsku kako bi potpuno bio izmenjen Dejtonski sporazum.\nEU i SAD umesto da budu garanti Dejtonskog sporazuma pokazali su se, kako je naveo, kao nelojalni partneri koji na mala vrata probaju da nametnu Srbima ono na šta oni nisu hteli da pristanu i zbog čega su se borili tokom otadžbinskog rata devedesetih godina.\nPrema njegovoj proceni, treba očekivati nastavak pritiska u kome će ključnu ulogu imati Nemačka.\n„EU će sigurno ucenjivati Banjaluku i Nemačka će tu imati ključnu ulogu jer će Bajden svakako pustiti Nemce da vode balkansku politiku. Ali mi moramo biti svesni kada smo mogli da stvorimo Republiku Srpsku 90-ih godina prošlog veka, kada je bila najteža situacija i kada je Rusija takođe bila na kolenima i kada se nije opirala zapadu, danas kada su Rusija i Kina moćna protivteža zapadu, mi imamo obavezu da odbranimo dejtonske principe“, naglasio je Anđelković.\nRusija organizuje neformalni sastanak u UN\nRusija će, kako je najavljeno, povodom godišnjice potpisivanja Dejtonskog sporazuma početkom naredne nedelje organizovati neformalni sastanak Saveta bezbednosti.\nPredstavnik za medije ruske Misije pri UN Fjodor Stržižovski rekao je da se očekuje učešće predstavnika sva tri konstitutivna naroda u BiH, Srbije, Hrvatske, koje su garanti Sporazuma i pet novih nestalnih članica SB – Indije, Meksika, Norveške, Irske i Kenije.\nGodišnjica Dejtona – Visoki predstavnik EU u Sarajevu\nSarajevo je danas inače, povodom godišnjice potpisivanja mirovnog sporazuma posetio visoki predstavnik EU za spoljnu i sigurnosnu politiku Žozep Borelj. On se sastao sa članovima predsedništva BiH Miloradom Dodikom, Željkom Komšićem i Šefikom Džaferovićem. Naveo je da je to bio iskren i otvoren razgovor o sadašnjoj situaciji i budućim perspektivama i da nema za njih lekcije ni pridike.\nSrpski član Predsedništva BiH Milorad Dodik posle sastanka sa Boreljom je ukazao da Republika Srpska ostaje posvećena primeni Dejtonskog sporazuma, ali da sigurno neće ginuti za spas nečega što očigledno niko ne želi.\n„Možda je najveći problem u BiH što su Dejtonski mirovni sporazum mnogi shvatili kao privremeni sporazum, privremeno rešenje kojim je tek zaustavljen rat, a da im niko nije jasno potcrtao da je njime uspostavljen i novi politički sistem u BiH. Sistem u kojem je u aneksu 4 Sporazuma upisana i Republika Srpska, kao jedan od dva konstitutivna entiteta“, podsetio je Dodik.\nU Republici Srpskoj danas je državni praznik, ali ne i u Federaciji BiH, međutim potpisana je zajednička izjava sva tri člana predsedništva BiH kojom je izražena spremnost i opredeljenost za poštovanje odredbi Opšteg okvirnog sporazuma za mir u BiH i Ustava BiH koji je njegov sastavni deo.\nSporazum kojim je okončan rat u Bosni i Hercegovini parafiran je 21. novembra 1995. godine u Dejtonu, u američkoj državi Ohaju. Zvanično je potpisan u Jelisejskoj palati u Parizu 14. decembra 1995. godine. Potpisali su ga tadašnji predsednici Srbije Slobodan Milošević, BiH Alija Izetbegović i Hrvatske Franjo Tuđman, a te zemlje su garanti sprovođenja sporazuma.\nPredsedništvo BiH, Dejtonski sporazum


Šta kaže zakon - kada se može reći da je dete zanemareno?\nDirektorka Prihvatilišta za urgentno zbrinjavanje zlostavljane dece Ivana Milosavljević kaže za RTS da zakon nalaže da deca predškolskog uzrasta moraju biti pod stalnim nadzorom odrasle osobe, ali da roditelji sami procenjuju da li mogu da ostave dete na pet minuta.\n“Zanemarivanje podrazumeva propust roditelja da obezbede razvoj dece u segmentima kao što su zdravlje, obrazovanje, vaspitanje, emocionalni razvoj dece, podrazumeva propust roditelja da obezbede bezbednost i sigurnost deteta, kao i dobre uslove života”, objasnila je Milosavljevićeva.\n“Naravno, to pod stalnim nadzorom ljudi različito tumače, da li je to 24 sata ili možemo pet minuta da odemo negde. Roditelji tada sami procenjuju da li su njihova deca bezbedna i da li je tih pet minuta u redu”, kaže Milosavljevićeva.\n“Ovde imamo slučaj da je beba spavala u kolima. Naravno, sigurno je majka procenjivala da li da probudi dete, da li da ga ne probudi, ako je pet minuta i napolju kiša i vetar šta je bezbednije i bolje za dete u tom trenutku”, navodi Milosavljevićeva.\n“To jeste veliki problem, ako vama zakon kaže da deca predškolskog uzrasta ne mogu biti sama, već moraju biti stalno pod nadzorom odrasle osobe, a deca do desete godine ne bi trebala da dugo vremena da budu sama u kući onda dolazimo do jedne apsurdne situacije da roditelji moraju da rade i da privređuju, a da nemaju pomoć i podršku drugih”, objasnila je Milosavljevićeva.\n“Mi imamo da nam deca osnovnoškolskog uzarsta dolaze iz škole u pola osam uveče, vraćaju se nekada sama, roditelji se na razne načine snalaze, često zovu decu i proveravaju”, dodala je Milosavljevićeva.\n“To je ono vreme kada bi i deca i roditelji bili kod kuće zajedno, da deca mogu da idu prepodne u školu, da su pokrivena stalnim nadzorom odrasle osobe. Barem deca prva četiri razreda osnovne škole, to je dete do devete, desete godine”, objašnjava Milosavljevićeva.\n“Onda se postavilo pitanje da li roditelji mogu da procenjuju da li su njihova deca sposobna i koliko su spremna da sama budu u porodici neko vreme. To znači da li dete zna da se ponaša u rizičnim situacijama, urgentnim situacijama, kome otvara vrata kada pozvoni, kako se ponaša kada je samo u kući”, navodi Milosavljevićeva.\n“Centri za socijalni rad procenjuju da li decu treba oduzeti roditeljima ili ne treba oduzeti. Date su jasne preporuke i centrima za socijalni rad i policiji kako da se ponašaju u tim situacijama kada se naiđe na decu koja prose na ulici i koja žive i rade na ulici. Naravno da to nije bezbedno okruženje za decu”, dodala je Milosavljevićeva.\n“Donete su sve strategije, što je odlično, imamo protokole na svim nivoima i to je odlično. Sada nekako treba sve to implementirati u praksi, treba povezati ono što nam se dešava svakodnevno sa svim dokumentima koje imamo”, objsanila je Milosavljevićeva.\n“To je posao centara za socijalni rad koji procenjuje razne aspekte porodičnog funkcionisanja – koliko je bezbedno za dete da bude u porodici, koliko je razvoj deteta ugrožen i koliko roditelji mogu da odgovore potrebama deteta. To podrazumeva da iako je dete u nekoj instituciji i na hraniteljstvu ili smešteno negde ne znači da porodica ne može da dobije podršku i pomoć i u jednom trenutku i da se vrati”, zaključila je Milosavljevićeva.